open-index/open-wikipedia-markdown huggingface dataset:
建巳

**建巳**者，乃以十二月建名之，或曰**四月**，格里曆之第肆月也。

## 他謂
***槐序、孟夏、麥春、乾月、除月、麥候建巳、中呂、朱明、正陽**

## 大事

## 生

## 節日
建寅

**建寅**者，乃以十二月建名之，或曰**正月**，格里曆之首月也。

## 他謂
***孟春、寅月、嘉月、首陽、獻歲、早春、元月、端月、華月、夏正、冠月、新正、柳月**
建未

**建未**者，乃以十二月建名之，或曰**六月**，格里曆之第陸月也。

## 他謂
***季夏、林鍾、徵暑、荷月、遁月、精陽**

## 大事

## 生

## 節日
建卯

**建卯**者，乃以十二月建名之，或曰**二月**，格里曆之第貳月也。

## 他謂
***酣香、建卯、夾仲、麗月、酣春、花朝、仲春、花月、杏月、竹秋、火壯、中春**

## 大事

## 生

## 節日
建午

**建午**者，乃以十二月建名之，或曰**五月**，格里曆之第伍月也。

## 他謂
***炎月、天中、午月、幕月、仲夏、蒲月、鬱蒸、小刑、鳴蜩**

## 大事

## 生

## 節日
建申

**建申**者，乃以十二月建名之，或曰**七月**，格里曆之第柒月也。

## 他謂
***早秋、蘭秋、首秋、建中、上秋、相月、蘭月**

## 大事

## 生

## 節日
建酉

**建酉**者，乃以十二月建名之，或曰**八月**，格里曆之第捌月也。

## 他謂
***仲商、中秋、壯月、桂月、仲秋、南宮、正秋**

## 大事

## 生

## 節日
建子

**建子**者，乃以十二月建名之，或曰**十一月**，格里曆之拾壹月也。

## 他謂
***建字、葭月、暢月、復月、黃​​鐘、寒月、幸月、仲冬、霞月**

## 大事

## 生

## 節日
建丑

**建丑**者，乃以十二月建名之，或曰**十二月**，格里曆之第拾貮月也。

## 他謂
***嚴月、臘月、嘉平、殘月、冰月**

## 大事

## 生

## 節日
蠿蟊

**蠿蟊**者，或曰**鼄蟊**、**䵹鼄**，今謂，一蟲也，專以稻根為食。其餘為步足。腹多有六器，可吐絲網。

## 據
建戌

**建戌**者，乃以十二月建名之，或曰**九月**，格里曆之第玖月也。

## 他謂
***朽月、霜序、菊月、暮秋、無射、詠月、玄月、菊月、青女月、季秋、窮秋、抄秋**

## 大事

## 生

## 節日
建亥

**建亥**者，乃以十二月建名之，或曰**十月**，格里曆之第拾月也。

## 他謂
***子春、良月、孟冬、初冬、坤月、吉月、陽月、陰月、正陰月、小陽春、開冬**

## 大事

## 生

## 節日
張五典 (萬曆乙未進士)

**張五典**，字**敕我**，號**敬吾**，明山東濟南府陽信縣人。

弱冠補弟子員，萬曆二十二年以禮經第二中甲午科鄉試舉人，二十三年乙未科進士，初授直隸束鹿縣知縣，節浮摧奸，興學育才。丁酉鄉試，連發田宰等三人。兩台察能，調繁清苑。時有巨盜惠佃襲劫閩商陳姓者數萬金，盤踞京貴，邏者不敢至門，陳商叩閽鳴冤，奉旨捕獲，一訊立狀，而陳商完璧歸。三載奏績上考，踰年連丁父母憂。服闋，起補山西翼城縣。三十三年乙巳行取，擬授兵部主事，考選，改授陝西道監察御史。首攻大臣之不法者三人，一時權貴落膽。丁祖父母憂，去職。服闋，補浙江道御史，巡按遼東。差竣報命，署掌河南道事。尋又奉差巡蘇松等處。升山西按察副使，再升四川參政，上疏乞休，四十七年己未七月得旨歸。

## 參考文獻
柴可夫斯基小提琴協奏曲

**丁大調小提琴協奏曲**，**[[作品號|作品]]三十五**，柴可夫斯基所創協奏曲也，作於一八七八年春，樂章有三。本曲者，柴氏小提琴協奏曲之孤篇也，然曲名遠揚，列於「四大」。

一八七八年，柴氏遊於日內瓦湖。其斷袖之交柯泰克亦行至此。二人奏《西班牙交響曲》。此曲者，拉羅之小提琴協奏曲也，其善美甚感柴氏。

西曆三月，柴氏作此曲。畏人之多言，未將其獻與柯氏，而獻之於奧爾，謝不奏。居三載，布羅茨基首演，聽者、評家多不喜之，或云「穢臭刺耳」。布氏以鏤金之志，遊奏此曲，終濟眾譽，柴氏亦更獻於之。
資本

**資本**者，以鄙俚計學言之，資產而一己所持，為生財所用者也。斯說有二蔽：一曰視資本為普時之物，超乎古今；二曰視資本為滯物，徒能殖利。而馬氏之學，深非其說，別立新義。推資本之，實貿殖之世所暫立。雖肇端於往古，然得路當軸、芟夷他道者，要皆貿殖之秋也。故捨而空談資本，未之有也。

夫資本，非可見之物，而顯以為物，實乃也。資本固期於懋利，然其利之所徵表，則羣倫也。此倫，介乎操幣之室與徒手之氓。羣倫之立，非徒因泉幣之握也，乃因私產之能蕃衍也。馬氏有言：

雖然，泉幣非即資本。泉幣之化為資本，自有階序也。

## 辨名
又作**母財**、**貲本**。

## 據
太虛

穹蒼之外，**太虛**存焉。或稱**太空**；或謂之**天**；或謂之**宇**，雙稱「宇宙」。以其曠蕩無一物，故名太虛。

天文之學，察之尤精，復有內外之辨。凡日輪攝力所及，七曜運行其間者，是為「內太空」，亦可稱之太陽系。界域之外，則為「外太空」，茫茫無垠，宇宙是也。

以人之巧思，能遊於太虛。或造火箭，可載人而行。或築屋於天，謂之太空驛，久居其上。或置鐵鑒，謂之衛星，懸於九天，以之俯察輿地。美利堅國嘗以此術，遣士登謁廣寒，先後凡十二人，事在西曆一九六九年後也。

## 用例


分類:天文
謝晉元

**謝晉元**，廣東鎮平人也，字**中民**，清光緒卅一年生。

少聰穎過人，好弈善書，以文稱。時辛亥革命發，新學生，民主科學興，鄉校立。父惡其職卑智短，命就學，是以曉文達理，兼宗三民。

十四年，五卅舉，疾軍閥之妄肆，恤民生之多艱，憤而投筆，賦詩曰：「山河破碎實堪傷，休作庸夫戀故鄉。投筆願從班定遠，千秋青史尚流芳。」遂入黃埔而肄。明年夏，從國民革命軍北伐而先出，數克孫傳芳軍於閩、浙。十月，傳芳以粵軍疲弊，率三萬餘軍南下，三路而擊粵，下蕉嶺、松口、饒平諸城，營永定以行糧。晉元領二十餘騎從伍參戰，三日三夜而下，永定四千餘騎盡為殲滅。升少尉連長。

十七年，任先鋒營營長。五月，抵濟南，與倭激戰，被數創，因退而醫。後數擢，為旅部參事，兼中校團附。

二十六年，倭寇來犯。是時晉元與妻居滬，謂妻曰：「半壁河山，日遭蠶食，亡國滅種之禍發之他人，操之在我。一不留心，子孫無遺類矣。為國殺敵是革命軍人之素志也，職責所在，為國當不能顧家。」遣歸粵鄉。率部駐閘北驛，戰月餘，重創倭軍，屢易敵酋而不敗。奈十月前線有變，率營眾掩大軍西退，入四行倉庫。退有日，敵疑有伏而不敢進。

二十七日子時，命各部點簿籍名，得數四百二十；造冊上報，以了後事。入則封門阻窗以防銃，出則築堵設版而待敵。旦日，有敵數百不敢冒進，午後方列隊而來。晉元眺望樓上，見敵近即令開火，毀敵戰車二、殲敵八十有奇，傷敵百餘，余皆驚恐逃竄。租界英軍見死守之狀，數婉勸解甲撤兵，退以保全。怒斥之曰：「我中國軍人也。寧戰死於國土，不忘殺敵之責。」又云：「魂唯有離身之義，槍斷無脫手之理。」滬租界民眾聞訊，咸來助威，給糧十車有餘，內衣冠果蔬及慰問信等不計其數。與美軍交涉，夜掩傷兵十名出而醫。商會遣童子軍楊惠敏國旗纏身而內，解衣授旗，眾無不為振奮。問及孤軍人數，晉元特製偽冊一，列八百人，蓋以惑敵。受而返。二十九日晨，竹而為杆，繩以升旗，對岸觀者三萬餘悉歡呼敬禮。敵欲襲旗，恐誤傷租界，未毀而還。

三十日，國府令撤軍，恨而從，餘部三百七十七人盡退。力戰凡四日夜，計退敵來犯六次，斃敵二百，傷敵不計其數。十一月一日，欲還軍中，不料英方早受日軍脅迫「牢孤軍以保租界，否則入界追擊」，繳械而囚，環以鐵網，市民稱「孤軍營」。嗣退入租界，抗戰之志不稍沮，按規訓練部屬，每日昇旗列隊、勵精圖治，一如軍中，三年如一日，以是敵偽忌之益甚。

三十年四月二十四日，循例集合，及點簿，有來遲者四。晉元治軍素嚴，當眾叱之。先是，四人已受汪偽誘騙，狙於不備，以匕三刺腰、首，重傷而逝，年三十七。團附上官志標趨前援救，亦重傷。五月八日，國府通令嘉獎，追晉少將。滬各界聞訊，深為震悼，市民弔者三十萬，途為之塞，久而不暢。林森題幅「堅苦忠貞」，蔣中正親挽「堅苦夫成仁終古光騰孤島血，英魂應不泯從今怒吼浦江潮」。

分類:廣東省列傳
亞伯拉罕

**亞伯拉罕**，初名**亞伯蘭**，又作**亞巴郎**，基督、伊斯蘭、猶太等教，並奉為先祖。猶太教以亞伯拉罕肇立件約。件約，謂希伯來人之連於神也。基督教以亞伯拉罕為信者初模，猶太、異邦皆然。伊斯蘭教以為屬先知統序，始阿丹、至於穆罕默德者。《創世記》所述，瓞冑、壤境也。亞伯拉罕受神召，去他拉父宅，之神故所許以迦南、今許以亞伯拉罕及厥冑處。神許以實瑪利以大邦，而以撒以嗣亞伯拉罕。以實瑪利，亞伯拉罕、夏甲子也。以撒，亞伯拉罕、薩拉子也。薩拉，亞伯拉罕女弟也，同母所出。亞伯拉罕置墓地於希伯崙，以葬薩拉，遂得有地之以；其胤也，以撒娶於同宗，迦南人遂無從繼旃。後亞伯拉罕續絃，娶基土拉，有子六人；迨亞伯拉罕歿，葬比薩拉，以撒獨承「其貲」，他子唯予「禮」而已。亞伯拉罕之事，其年不可考焉；三族長之代，公論以為與出埃及、士師世，皆後世所造撰，非實有之世也。
學者多以波斯世初，以色列人為巴比倫囚，猶太地主之居猶大者以「皇考亞伯拉罕」據地者與流民歸而以摩西、出埃及事索地者相爭所作說為正。
## 據
晨昏星

**晨昏星**，，謂日局內去日短于地者也，水、金星蓋是。更近日者，自地觀之仿若伴日，于日入後、日出前最能見其明光，所以曰晨星、昏星。
七曜

**七曜**者，日月火水木金土也，皆凡天中動者。《偽孔傳》：「七政，日月五星各異政。」孔穎達疏：「七政，謂日月與五星也。」裴駰《史記集解》引鄭玄注同此說。

七曜中，至明者日、月也；遂以「三光」謂日、月、星。

又指天﹑地﹑人、四時。《尚書大傳》：「七政者，謂春、秋、冬、夏、天文、地理、人道，所以爲政也。」

又指北斗七星，以七星各主日﹑月﹑五星，故曰七政。司馬貞《史記索隱》引馬融注：「七政者，北斗七星，各有所主：第一曰主日法天；第二曰主月法地；第三曰命火，謂熒惑也；第四曰煞土，謂填星也；第五曰伐水，謂辰星也；第六曰危木，謂歲星也；第七曰罰金，謂太白也。日、月、五星各異，故曰七政也。」

## 據
文言編程

**文言編程**者，編程語言也。斯文辭近文言，碼通諸語，數、列、言、爻，皆依算理；迴、環、岔、斷，盡從理則。是以廣頌於網，震世一時。

## 徽


## 章
### 變數
三五為**數**，嗚呼曰**言**；**爻**存兩儀，**列**納百川。賦值以**曰**，發語**有**物；**名**以辨異，**昔今**而傳。

### 順溯
問道有**得**，欲歸乃**止**；求真**若**渴，**非**則糾偏。列載千文，**凡**而廣攬；**遍**歷百載，**恆**以循環。

### 數列
諸物有址，一而為端；**充**列以數，莫在**餘**先。所納有名，呼之得訪；欲綴無阻，枚舉而**銜**。

### 函數
欲行一策，**先得**須備；**取以施**術，內策在先。問道**無**心，**空**手而**歸**；求學有術，滿載以還。

## 例
### 天地無恙
;源碼

```
吾有一數。曰三。名之曰「甲」。
為是「甲」遍。
　　吾有一言。曰「「天地，無恙乎？」」。書之。
云云。
```

;得文

```
天地，無恙乎？
天地，無恙乎？
天地，無恙乎？
```


## 考
*尋于結合網（GitHub）

分類:編程語言
開陽

**開陽**，或作**武曲**，星也，位居北斗第六。泰西天官列于大熊座。視星等二點二三。七星中第四明，為日之七百倍。年三億七千萬歲。去日八十三光年。重二點二三倍於日，半徑二點四倍於日。佛教經典併民俗或有**武曲**之稱。
極光

**極光**者，天象也。蓋有電氳之疾風自日來，引而入行星磁層，擊熱層原子而生光。多近二極，因得斯名。其色也雜，綠、黃尤多，藍、紅為鮮；其貌也眾，如幅如冕、如雲如煙。《河圖稽命征》載「附寶見大電光繞北斗權星，照耀郊野，感而孕二十五月，而生黃帝軒轅於青邱」，所述「大電光」或為極光。

分類:天象
翁洮

**翁洮**，字**子平**，唐睦州人。光啟三年進士第。官主客員外郎。歸隱青山。徵召不起。詩十三首。
## 據
《全唐詩》
杜世忠

**杜世忠**，蒙古人。元正史，官位禮部侍郎。文永之役翌年，以正使使日，長門國室津上陸。見捕，押至大宰府。八月，太宰府護送元使至鎌倉。九月廿七，北条時宗斬元使一行於龍口。辭世句：「出門妻子贈寒衣，問我西行幾日歸。來時儻佩黃金印，莫見蘇秦不下機。」享年卅四。葬常立寺。

按元使一行，正使杜世忠。副使何文著。計議官，撒都魯丁，畏兀兒人，享年卅二。書状官，果，畏兀兒人，享年卅二。通譯徐贊。

分類:元列傳
何文著

**何文著**，漢人。官位兵部郎中。文永之役翌年，以副使使日，長門國室津上陸。見捕，押至大宰府。八月，太宰府護送元使至鎌倉。九月廿七，北条時宗斬元使一行於龍口。辭世句：「四大原無主，五蘊悉皆空。兩國生靈苦，今日斬秋風。」享年卅八。葬常立寺。

按元使一行，正使杜世忠。副使何文著。計議官，撒都魯丁，畏兀兒人，享年卅二。書状官，果，畏兀兒人，享年卅二。通譯徐贊。

分類:元列傳
徐贊

**徐贊**，高麗國人。文永之役翌年，以元使通譯赴日，長門國室津上陸。見捕，押至大宰府。八月，太宰府護送元使至鎌倉。九月廿七，北条時宗斬元使一行於龍口。辭世句：「朝廷宰相五更寒，寒甲將軍夜過關。十六高僧申未起，算來名利不如閒。」享年卅二。葬常立寺。

按元使一行，正使杜世忠，副使何文著。計議官，撒都魯丁，畏兀兒人，享年卅二。書状官，果，畏兀兒人，享年卅二。通譯徐贊。

分類:元列傳
危在旦夕與愛好爲何

《**危在旦夕與愛好爲何**》，東瀛電視劇，令和三年四月映於日本放送協會。

分類:令和電視劇
勇者雖外強，然如履薄冰

《**勇者雖外強，然如履薄冰**》，東瀛輕小說，和人土日月作。付梓於平成廿九年。改成動畫，名曰《**慎重勇者：勇者雖外強，然如履薄冰**》 ，映於令和元年十月至十二月。

 

分類:平成輕小說
分類:令和動畫
角動量

**角動量**者，物理定量也，符為\vec{L}。其義為m\vec{r}\times\vec{v}。其用系算旋轉運動也。

## 相關之律
\vec{L}=I\vec{\omega}=\sum{m_i r_i^2}\vec{\omega}=\vec{\omega}\int{r^2 dm}

\vec{\tau}=\frac{d\vec{L}}{dt}=r\frac{d\vec{p}}{dt}

分類:物理
遺傳子

**遺傳子**，或曰**基因**，生物遺傳之基，脫氧核糖核酸、核糖核酸核苷酸序之編碼核糖核酸、朊者也。

基因之語，西元一九〇九年丹麥威廉·約翰森製，源古希臘語蕃息。

遺傳子欲表，錄脫氧核糖核酸於核糖核酸。核糖核酸或直效，或轉以朊效。遺傳子傳於後，形質遺傳之基也。遺傳子型，脫氧核糖核酸之序也。遺傳子型共環境、發育而決表型。生物學之性，多左右於多遺傳子及環境，或顯如手腳之數，或隱如罹病之風險。

遺傳子或突變，以成等位遺傳子。編碼之朊異，以成表型之異。遺傳子之演，得乎天擇，得乎等位遺傳子之漂變。

遺傳子之奧，所見日新而進。若夫調節序或甚遠於編碼序，編碼序可分數外顯子；核糖核酸病毒非貯遺傳子於脫氧核糖核酸，而貯於核糖核酸；核糖核酸之遺傳子生者或效而無編碼。故凡可遺傳之遺傳子座皆爲遺傳子，或表效物，或調遺傳子，以左右生物形質。
## 據

分類:遺傳學
座間九屍命案

**座間九屍命案**，又名**座間九遺體事件**，事在平成廿九年，連環凶案也。

## 賊
白石隆浩者，日本神奈川人也，嘗職妓館中介，既而無以為事。

## 行
平成廿九年，三月，尋欲自盡女者於推特，與其筆談。始而積自盡之知，甚興多人。

八月，約與推特上欲自盡者一女，謂之曰：「同歸於盡乎。」至宅，予酒及迷藥飲之，既絞之，斷屍缸中，藏首器軀，遂棄其餘於廢場。是時學分屍之术，又備刀鋸、容器、束繩云云。

九月，戮四人。

十月，戮四人，其末之兄疑甚， 乃詣警署報案。警察察之六日，使女詐隆浩出戶，隆浩出，警官潛查其宅，見箱八個，容屍有七，即令捕其凶。頃之登記曰：「首九顆，骨二百四十塊，提款卡、女履、皮包無數。」

## 審
令和二年，九月，始開庭。其訟師曰：「心志有癲，不宜常審。」

十月，又開庭。訟師辯曰：「死者固求死，許其殺之，故刑重不當。」

十二月，癸巳，下諭稱：「白石隆浩，戮之死者弗許，能之行凶無妨，當伏誅。」
孔教學院大成何郭佩珍中學

**孔教學院大成何郭佩珍中學**，略云**何中**、**何郭佩珍**（英文： **C**onfucian **T**ai **S**hing **H**o **K**wok **P**ui **C**hun **C**ollege ，**CTSHKPCC**，**HKPC**），處香港大埔區富善邨。乃一孔教中學，冠笄同校。近有富善廣場、救恩書院及香港道敎聯合會圓玄第二中學。

一九六三年，癸卯年十一月初六，由孔教學院興學。冀能遠揚孔儒思想，以孔子作其舍之聖人，並以敬教勸學為訓。初立於香港黃大仙。一九九一年七月，遷舍大埔營迄今，以蒙何耀光先生之恩惠讚助，遂易校名「孔教學院何郭佩珍中學」紀念其故妻何郭佩珍夫人。二零一四年，獲教育局許準，正校名「孔教學院大成何郭佩珍中學」，乃用迄今。
獎

右|縮圖|268x268像素|獎盃
**獎**乃是予人精神或實物之激勵，以表彰其於某域之卓越也。獎常於頒獎典禮舉行之，由頒獎人授獎予得獎者，或伴各獎品，如獎牌、勳章、獎盃、獎座、獎狀等物，亦能贈之於獎金。送學子之獎金則稱獎學金。於競賽中，常依得獎者之名次予不同等之獎，如金牌頒冠軍、銀牌頒亞軍、銅牌頒季軍也。
真愛

「真愛」，日本遊戲公司年代之十八禁視覺小說系列也，分行於平成十五年二月二十八日與十八年二月二十四日，共二本體三篇。後出光碟版與全齡光碟版，其僅受豫定。二十八年上下，倚眾籌入蒸汽平臺。

## 本篇紹介
「真愛」之本篇，乃年代之十八禁文學冒險遊戲系列，二分為「真愛·號外」與「真愛·無限」也。正統之繼者乃「真愛·抉擇」。

有外傳小説名「真愛·抉擇·全蝕」，改以漫畫、動畫、視覺小說；另有外傳輕小説名「黑之宣告」，改以視覺小說、動畫也。

「真愛·抉擇」之宇宙中所起者，與敘「無限」中「抉擇五」計劃後果之「翌日」，散錄「真愛·抉擇」編年史視覺小說集。

## 始末
本篇之故事可二分：「號外」篇述主角白銀武、其幼馴染鑒純夏、猝然入校者御劍冥月及其同窗之故事。「無限」篇中，及於十三年十月二十二日，俗高中生，主角白銀武誤入平行世界，其中坤輿之士，鏖戰異星種乙，數十年之久；武則隻身荒城橫濱。大變之世下，武再徨，入聯合國，合別擇四計劃，以謀庶人生還。故而入聯合國軍衛士，同捍之。然，至十二月二十四日，眾棄地球而投別擇五計劃。

後「真愛·抉擇」，武覺醒，又目睹身處其寢室。念歸回，然窗外有同三年前之景，曆上書十三年十月二十二日，驚覺又歸平行世界，戰火紛飛。當機立斷，以預言，再敲聯合國軍橫濱基地之門，編入二〇七實驗部隊，攜三年經驗、覺悟應戰。

又有「真愛·無限·翌日」者，收錄別擇五計劃之後來也。

## 人物
* 白銀武
* 鑑純夏
* 御劍冥月
* 榊千鶴
* 彩峰慧
* 珠瀨壬姬
* 鎧衣尊人/鎧衣美琴
* 社霞
* 煌武院悠陽/御劍悠陽
* 神宮司麻理茉
* 香月夕呼
* 伊隅美知留
* 宗像美冴
* 風間禱子
* 涼宮遙
* 速瀨水月
* 涼宮茜
* 柏木晴子
* 月詠真那

## 它典
*真愛系列官網 

## 引據

分類:平成電子遊戲
女色

蓋夫**[[女子]]**之**[[色情]]**，不外女子合歡之道，抑裸形俾視之好。其形也殊異，可誌諸筆端、圖於卷軸、攝爲影戲。

## 書典
*《荀子·樂論》：「故君子耳不聽淫聲，目不視**女色**，口不出惡言。此三者君子慎之。」
*《儒林外史·第三○回》：「比如要在梨園中求，便是愛**女色**的要於青樓中求一個情種，豈不大錯？」

## 兼查
*男色
*色情
*交合戲

分類:色情
萊州市

**萊州市**在山東省煙臺市，舊稱**掖縣**。幅員方一千八百七十八公里，口八十萬餘。西臨萊州灣，東臨招遠市。歷為過國、萊侯國、萊子國、掖邑地。西漢初年，即置掖縣。一九八八年，改萊州市。

## 區劃
萊州市轄六街道：

文昌路街道、永安路街道、三山島街道、城港路街道、文峰路街道、金倉街道。

十一鎮：

沙河鎮、朱橋鎮、郭家店鎮、金城鎮、平里店鎮、驛道鎮、程郭鎮、虎頭崖鎮、柞村鎮、夏邱鎮、土山鎮。

## 它典
* 萊州市政府 

分類:煙臺市區劃
黎曼和

**黎曼和**者，定積分之定義也。其以極限趨算函數交x軸兼二垂線之面積。

## 義
有函數f(x)，若計x=a之x=b（b>a）其所圍之積，則削x軸a之b部n份下是函，記闊\Delta x（\Delta x=\frac{b-a}{n}），各部類長方形，故視其如是。a之b間，凡有x_i=a+i\Delta x（i）者，其下是函小長方之積f(x_i)\Delta x也。故下是函之面積幾近f(x_1)\Delta x+f(x_2)\Delta x+f(x_3)\Delta x+\cdots+f(x_n)\Delta x=\sum_{i=1}^n f(x_i)\Delta x。以極限趨n於無窮，得函所圍之積，實\lim_{n\to\infty}\sum_{i=1}^n f(x_i)\Delta x。此記曰黎曼和也。故，\int_a^b f(x)dx=\lim_{n\to\infty}\sum_{i=1}^n f(x_i)\Delta x。

## 微積分基本定理之證

分類:數學
折射

**折射**者，物理也。凡波越兩介質之交，其徑輒屈而易向，謂之折射。

光之折射，必循折射之律。其律曰：入射角與折射角正弦之比，恆等乎兩介質波速之比，亦同乎折射率之反比。介質之折射率愈巨，其波速愈遟，而光線折入之角愈就法線。

水之折射率大於氣，故光越水面，必生折射。由是觀插水之物，水下之段宛然折曲。

三棱鏡之生虹，亦因斯理。白光透鏡，七色皆折，然其度有差，赤微而紫甚。及光出鏡，布為彩虹，謂之色譜。此即色散也。
折射之律

**折射之律**，一名**斯涅耳定律**。凡光歷二媒介而生折射，其遲速之率，恆與入射角、折射角之比例相侔。若以光行真空之速，較諸行乎媒介之速，所得之率，即折射指數也。

## 律
有光去媒介一，入媒介二也。若媒介一之折射指數 \eta_1，媒介二者 \eta_2，入射角 \theta_1，折射角 \theta_2，則 \eta_1\sin\theta_1=\eta_2\sin\theta_2。可以費馬原理證之。
愛迪生

**愛迪生湯瑪斯**，公曆一八四七年二月十一日生，一九三一年十月十八日卒，美國科學家、發明家、企業家、工程師，擁多重要之發明專利，為授「門洛帕克的奇才」之稱，世界首個用大量生產則及其工業研究實驗室行發明之人，亦為庫伯聯盟學院之傑出校友。

愛迪生持專利之發明物括：於世影響極大之電燈、留聲機、活動電影攝影機、直流電力系統、蠟製印刷滾筒云云最為人知。於美國，愛迪生名下擁有一千零九十三項專利，而其於美國、英國、法國、德國云之專利數過一百五十項。其一生最偉大之二專利，一為留聲機，得留、播聲；別之專利苦受議，即世人熟知之電燈，經六年之漫漫法庭之爭，以愛迪生獲專利止。
墨茶

**墨茶**者，中國嗶哩嗶哩網絡主播是也，本姓陳，其本名不詳，眾以其網名墨茶為稱。西元一九九八年四月五日生，二〇二一年一月約十日，房東察其身故。

墨茶祖籍四川省涼山州西昌市經久鄉莊潘村，三歲，父母合離，與母居。其母曰其性格孤也，不喜言談，唯好網路。其職高肄業，輾轉流離，嘗求母周濟，未果。

墨嘗為人做工，事畢，未得薪，反毀其身份證。又嘗申請低保，因父母健在而不得。走投無路，賴網友接濟以度日，眾曰授人以魚不若授人以漁，為其籌劃直播家甚，遂以虛擬主播出道，期以此營生，然門前冷落。

二〇二〇年六月，墨因腫瘤入病院，察其醫保因欠繳而廢，又察高血壓之症及肝功能損傷，及後每況愈下，曾昏倒於直播中。及十一月，復入病院，因貧欠債，曰心痛甚於身痛。十二月冬至，北方民習多食餃，墨大異之。十二月二十九日，身處彌留，因病不能食，唯願食草莓爾，因其貴乃作罷，網友聞之，寄予墨，未至，身死。眾人皆悲之，曰願君往生極樂，得飽食之。

墨身故後，友人發訃告於網絡，初眾皆悲之，然金陵有稱初碼者，言墨未死，乃為炒作爾。眾聽聞皆怒，責初碼之言非為人言，初碼狂言：若墨真死吾當直播食屎求死。後官府發告確墨茶已逝，眾俱集初碼之知乎賬號處，曰其行吞屎之言，初碼更狂，言眾皆蠻子匹夫，不似其受太學之育。江左有士評之：施公耐庵書中之無賴，不如於初碼者無賴矣。
分類:四川省列傳
二〇二一年

## 大事
按，以下月日，悉從西曆。

是年瘟疫橫行寰宇。

* 一月二十日：美利堅以拜登為總統、賀錦麗為副總統。
* 二月一日：
** 緬甸敏昂來作亂，執其總統溫敏、太師翁山蘇姬，自立為國長。
** 王清憲舉為安徽省長。
* 二月二日：以胡昌升為黑龍江代省長。
* 三月十七日：坦桑尼亞總統約翰馬古富利薨，副總統薩米婭蘇盧胡為代。
* 三月廿三日：臺灣船名長賜輪者，陡遭沙暴，塞於蘇彝士運河。
* 三月卅一日：免甘肅省委書記林鐸，尹弘為代。
* 四月二日：
** 臺灣太魯閣號火車脫軌，歿者四十有九，傷者二百十八人。
** 以王凱為河南代省長。
* 四月五日：越南以阮春福為國家主席、范明政為總理。
* 四月十九日：古巴共產黨黨首卡斯楚致仕，迪亞斯卡內爾為代。
* 四月二十日：乍得總統伊德里斯代比伐賊，薨於陣，壽六十八。子穆罕默德嗣。
* 五月廿六日：馬里副總統阿西米戈伊塔叛，執其總統巴恩多、總理莫克塔瓦內，自立為總統。
* 六月一日：以林武為山西省委書記、樓陽生為河南省委書記。
* 六月七日：中原髙攷。
* 七月七日：海地總統摩依士見弒於匪，壽五十三，總理約瑟夫攝政。
* 七月廿三日：奧運會會於東京。
* 八月三日：伊朗以萊希為總統。
* 八月十五日：阿富汗塔利班逐其總統甘尼，自據其國，易國號曰阿富汗伊斯蘭酋長國。
* 八月廿一日：馬來西亞以依斯邁沙比里為國相。
* 九月五日：幾內亞人敦布亞作亂，執其總統孔戴，自立為國長。
* 九月三十日：以李干傑為山東省委書記、鄭柵潔為安徽省委書記，王浩署理浙江省長，周乃翔署理山東省長，艾爾肯吐尼亞孜署理新疆主席。
* 十月四日：日本以岸田文雄為相。
* 十月十九日：以王寧為雲南省委書記、張慶偉為湖南省委書記、易煉紅江西省委書記、吳政隆江蘇省委書記、許勤黑龍江省委書記。許昆林署理江蘇省長。
* 十月二十日：李樂成署理遼寧省務。
* 十月廿一日：葉建春、王正譜，各署江西、河北省務。
* 十月廿二日：擢廈門市委書記趙龍署理福建省務。
* 十一月九日：沙士乙病毒奧米克戎變異型於波札那首見之。
* 十一月廿四日：瑞典舉安德松為相。
* 十一月三十日
** 安德松除授瑞典首相。
** 巴貝多始奉共和政體，遙廢其國主伊莉莎白二世，以總督梅森為總統。
* 十二月六日：緬甸已革總統溫敏、太師翁山蘇姬，以謀逆罪錮四年。
* 十二月九日：美利堅之總統拜登舉民主峰會，要之百有十國也。
* 十二月廿四日：韓國赦其已革大統領朴槿惠。
* 十二月廿五日：免新疆區委書記陳全國，以廣東省長馬興瑞為代。
* 十二月廿七日：擢深圳市委書記王偉中署理廣東省務。

## 歿
按，以下月日，悉從西曆。

* 二月二日，英國上尉湯姆·穆爾卒，壽百。
* 三月十七日，坦桑尼亞總統約翰馬古富利薨，壽六十一。
* 四月九日，英國菲利普親王薨，壽九十九。
* 四月二十日，乍得總統伊德里斯代比薨，壽六十八。
* 五月廿二日，
** 農學家袁隆平卒，壽九十。
** 醫學家吳孟超卒，壽九十八。
* 七月七日，海地總統若弗內爾摩依士見弑於匪，壽五十三。
* 十月十八日，美國致仕國務卿柯林鮑爾染疫卒，壽八十四。
* 十月廿六日，韓國致仕大統領盧泰愚薨，壽八十八。
* 十一月廿三，韓國致仕大統領全斗煥薨，壽九十。
* 十一月廿八，柬埔寨致仕首相諾羅敦拉那烈薨，壽七十七。
## 兼查

* 是年大典卷首世事欄之存檔
東涌

**東涌**，為香港新市鎮也，置大嶼山之北，近飛機場之。屬離島區，原稱**東西涌**，因東西各有一河也，故名。東涌驛置市中，車接市區，為臨大嶼山改車之重地。

分類:香港地理志
喜羊羊與灰太狼之筐出勝利

《**喜羊羊與灰太狼之筐出勝利**》，中國動畫也，原創動力作之，黄俊銘、陳力進導演。録於《喜羊羊與灰太狼》正典，次二十有三，述青青草原籃球賽事。二〇二一年一月廿二日，始映金鷹卡通，二月五日映畢。
## 始末
籃球之戲，傳於久矣。原間萬類，約以爲賽，十年爲期，名之曰。然類有長短。原下有村，群羊處之，臂矮腿短，不善籃球。十年期至，萬類逐鹿，無以賽，爲萬物咥。羊間有曰、者，苦之嗟嗚，不忍己族見恥，誓奪魁歸來。、等尋球場於殘垣斷壁上；得教練以立雪户前；組球隊以昭告羊村間，曰；遂得而參賽。

間有狼，也。婦爲簿籃球隊，易糧也。狼之球隊，精英輩出。其間魁者，名，善籃球，諸狼無出其右。以之巧，止爲球隊候補。然期與，會於决賽，一較高下。

中雜處，高手雲集，羊之求也遠矣，之期也邈矣。然悉努力不懈，篤志逐鹿球場。

## 萬類
群羊之隊，隊名守護者，喜羊羊魁之。喜羊羊爲小前鋒，祖晴聲之。美羊羊司控球後衛，鄧玉婷聲。懶羊羊司得分後衛，梁穎録其音。沸羊羊任大前鋒，劉紅韻聲。暖羊羊爲中鋒，鄧玉婷聲之。慢羊羊者，羊隊村長也，司經理於守護者，高全勝聲。烈羊羊者，慢之舊交，喜、沸求之，允爲教練，李團録音。花羊羊爲慢、烈故羊，趙娜聲之。又一婦羊，昔時濯衣，曝之羊村球場，以其廢也。羊隊既成，助之威，鄧玉婷聲。

狼中王者，灰太狼也，不慎入隊，雖爲候補，亦嘗賽於場。三十六集轉正，四十集離隊，四十九集入守護者隊，張琳聲之。妻曰紅太狼，趙娜録音；子曰小灰灰，梁穎録音。狼隊之魁，號曰球勝狼，司小前鋒，鄧玉婷聲之。玉太狼司控衛，亦鄧玉婷聲。凝太狼爲分衛，李團聲之。壯太狼中鋒，高全勝聲。長太狼大前鋒，李團聲。隊有經理，名紫太狼，趙娜聲之。七大惡狼者，灰之親也。表兄夜太狼，祖晴聲；大伯白眼狼、二叔灰二太太狼、三叔拳擊狼，悉高全勝聲；二伯巫師狼，鄧玉婷聲；大舅雙刀狼，梁穎録音；二舅雙叉狼，劉紅韻録音。此七子者，入球隊爲替補，後代灰罪離隊。

霹靂鼠隊，鼠一爲魁，劉紅韻聲之。其弟鼠二，高全勝聲之。初釁於萬類，然首戰敗北於守護者，後陪之練。

獅心隊，魁者杰帥，李團録音，自幼嗜籃球。經紀人助之爲星，實不欲也。經紀人兼獅心隊教練，張琳聲之。

兔亦有隊，號跳躍者隊。彼於賽前，盡竊他隊糧草，以爲己用。兔可愛魁首，趙娜聲之。其弟兔小小，梁穎聲也。

諸豹之隊，號音速隊，魁首豹姐，祖晴録音。胞妹豹妹，亦祖晴録音。

滑翔機隊，群鷹成之。首者鷹傲天，李團聲。

## 回目
動畫既製，金鷹映之。每日酉時，更新四集。凡六十集，半月爲期。終映於二月五日。
#我要打籃球
#霸道强者
#神秘蒙面俠
#尋覓高人
#唯一的機會
#合作
#懶羊羊入隊
#偶像的力量
#籃筐下的守護神
#籃球主將
#羊隊衝衝衝
#前夜
#激烈初戰
#神秘高手
#獅子的夢想
#意外的壓力
#全力以赴的籃球
#熱潮
#球場
#兔兔危機
#神奇的魔術
#地下之戰
#低谷中的懶羊羊
#煥然一新
#各自的决心
#堂堂正正的勝利
#真正的强大
#振作與破滅
#奇怪的豹姐
#愚蠢的執着
#更好的控衛
#球勝狼的回憶
#一觸即發
#破陣之章
#因爲熱愛
#躲猫猫派對
#鷹狼對决
#追求
#球場沉浮
#狂風之息
#無法戰勝的對手
#迎風而上
#一夫當關
#絶殺超負荷
#灰太狼的消失
#尋狼記
#黑色訓練基地
#最後一塊拼圖
#神秘的對手
#超越自己
#狼羊的默契
#狼族叛徒
#紫太狼的陰謀
#生死抉擇
#逃出生天
#困局
#全心全意
#執念
#以一敵衆
#冠軍

## 音樂
每集始映之前，奏樂《希望之籃》，劉付婷作詞，繆海標作曲，壹其歌之。播映完了，則奏《别看我衹是一隻羊》，詞曲演唱悉爲古倩敏。
## 他記
二〇二一年一月廿二日，金鷹卡通固酉時正啓映。然欲終先片，置《筐出勝利》乎酉時二刻，衆人哀嗟。

一月廿六日，導演黄俊銘發微博曰：『欲止步，先忖何故來此。』科比布萊恩特名言也。微博中有畫，上繪科比背影，下繪喜羊羊着洛杉磯湖人隊之衫，或以爲悼科比也。

《筐出勝利》既映，盛傳於虎撲。虎撲者，籃球論壇也。一時虎撲上下，津津樂道，或謂虎撲將化爲羊撲也。

二月五日，劇將終。原創動力直播乎嗶哩嗶哩，廣延天下，共賞决賽。五時當啓，然金鷹卡通覆映舊集，置終集罔。直播觀金鷹不得，映導演、編劇諸位，延以雜感，兼以鬻物。五時半，金鷹卡通始啓新集。直播既終，又客於虎撲，以其衆議也。

九月廿六日，原創動力宣乎微博：影《筐出未來》既製，續《筐出勝利》也，且映乎壬寅新春。

## 據
喜羊羊與灰太狼之異國大營救

《**喜羊羊與灰太狼之異國大營救**》，中國動畫也，原創動力作之，黄俊銘、胡丹導演。録於《喜羊羊與灰太狼》正典，次二十有二，《羊村守護者》再續也。述奇猫國亂，羊狼救援之事。二〇二〇年七月十七日，始映金鷹卡通，二十六日映畢。

## 始末
王女，名呼，流離，爲羊狼所救。既爲王儲，何故奔波？有姊，性本善，爲暗能侵蝕，囚其父母，奪其王位，徙其姊妹，自號女王，奇猫國上下，無不苦之。羊狼既知，欣然往助。途間見聞，國於浮島，直懸空中；彼國民者，自有異能，號奇力；國間有異能之獸，曰奇獸。明日篡位，廣廢奇力。有奇力石，可賦外人以奇力。皓月出逃攜石一，施於，得奇雲變。

既至奇猫國，往戰明日。、、、、不慎，爲所擒。明日施法，化羊爲猫，使效忠，敵懶、灰、皓月、。國有重鎮，使美知奇花鎮，喜知冰雪鎮，沸知流沙鎮，暖知水靈鎮，慢爲國師。懶、灰一行，奔走鎮間，情之理之，四猫悉爲感化，復返羊身。慢猫有奇獸二，、所化。灰太狼亦救之。

歷經百難，達於京師，明日可得矣。宫殿設機關，羊爲囚，不期見王、后於牢中，救之。往説明日，明日復原，事成。然前爲暗能毒者，皓月吸以奇力，方是時亦爲侵蝕，篡位稱王。暗能云云，王女篡位云云，何人作祟？彼福來者，實所附，偕皓月往尋形體於地牢，得。暗能濫涌，奇猫國大亂，混戰數日，國則懸於青青草原之上矣，又戰，平。

彼孤心狼，緣何作祟？憶童稚時，友，爲誆，憤憤乎離群。孤心狼既除，阿豪恨之無過。

## 動物
羊者，祖晴聲喜羊羊，梁穎聲懶羊羊，劉紅韻聲沸羊羊，鄧玉婷聲美羊羊、暖羊羊，高全勝聲慢羊羊，張琳聲刀羊，李團聲羊果果。

狼者，張琳聲灰太狼、阿豪，趙娜聲紅太狼，梁穎聲小灰灰，李團聲孤心狼、狼將軍。

猫者，高全勝聲王，梁穎聲后，祖晴聲明日，劉紅韻聲皓月，趙娜聲福來。

## 回目
動畫既製，金鷹映之。每日酉時，更新六集。凡六十集，十日爲期。
#神奇的開端
#初入奇猫國
#陷入絶境
#雷電山谷
#奔向車站
#你好，奇花鎮
#花田危機
#潜入
#越獄風波
#營救
#毒荆棘林
#七色花開
#遭遇奇獸
#神秘的冰雪鎮
#躲猫猫
#冰雪樂園
#舊友合作
#散落的碎片
#危險的温泉之旅
#雪地反擊戰
#雪城奇跡
#流沙鎮
#救命水源
#奪水
#拯救沸羊羊
#逃離
#流浪沙漠
#解除手環
#深入水靈鎮
#大鬧水靈鎮
#對戰暖羊羊
#暖羊羊的娃娃
#真相浮現
#尋找浮沉珠
#被困魚腹
#驚險遊戲
#計劃生變
#失落的皇冠
#奇獸的秘密
#傷心背叛
#姐妹相遇
#密道
#明日終結
#大病初癒
#奇怪的皓月
#神秘的合作
#撥開迷霧
#一線希望
#光劍爭奪
#至暗時刻
#奇猫國大亂
#無盡黑暗
#青青草原的危機
#再入奇猫國
#危機中的夥伴
#追踪奇獸
#再襲雷電谷
#回憶
#巨島隕落
#新的開始

## 音樂
每集始映之前，奏樂《就在身邊》，繆海標作詞，魏遵廣作曲，彭真顯歌之。播映完了，則奏《别看我衹是一隻羊》，詞曲演唱悉爲古倩敏。

## 他記
製作未半，嘗呼，嘗呼；嘗名，因與《京劇猫》之角色同名，改。

第三十九集，灰言『灰太狼兮釋潜能！』是言嘗見乎庚寅電影《喜羊羊與灰太狼之虎虎生威》。閲十年，復出此言。

## 據
喜羊羊與灰太狼之奇趣外星客

《**喜羊羊與灰太狼之奇趣外星客**》，中國動畫也，原創動力作之，黄俊銘導演。録於《喜羊羊與灰太狼》正典，次二十有一，述冰冰羊與細菌軍團之事。二〇二〇年一月十日，始映金鷹卡通，十九日映畢。
## 始末
有飛船二，自寰宇反，泊於草原。載牂一，名；載菌一，號。冰攜超能魔方，賦羊異能。細菌作惡，爲、囚，雖能毋使。欲去封印，必得冰冰，因隨之原。冰之之原，求援也。以智、麗父母者也。冰之幼，記一二，不憶三四。羊村之羊，不得兄之者，偕尋其兄。

彼細菌大王，封印在身，止可傀儡他人，欲得冰冰。以其可釋印也。又一一召其朋黨，曰，曰，曰，曰。號，共謀冰冰。

細菌尋於他村，傀儡一羊，詐作冰冰兄，擄冰冰。然製超能魔方者，智羊羊也。既明之，知以喜等。往救冰冰。細菌掘地狼堡，使各守一層。逐層破之，冰冰救，細菌亦復，毁草原，戮蒼生。羊狼爲所吞，尋乎體内，救細菌之本。然異能作祟。萬衆齊心，破。同救智、麗乎寰宇。彼冰冰羊，非智、麗生女，蜾蠃也。偕歸青青草原，幸哉。

## 生物
羊者，祖晴聲喜羊羊，梁穎聲懶羊羊、麗羊羊，劉紅韻聲沸羊羊，鄧玉婷聲美羊羊、暖羊羊，高全勝聲慢羊羊，趙娜聲冰冰羊，張琳聲智羊羊、刀羊，李團聲羊果果。

狼者，張琳聲灰太狼，趙娜聲紅太狼，梁穎聲小灰灰、雙刀狼，祖晴聲夜太狼，高全勝聲灰二太太狼、拳擊狼、白眼狼，劉紅韻聲雙叉狼，鄧玉婷聲巫師狼。

細菌軍團者，細菌大王之小者爲劉紅韻聲，既巨大則高全勝聲；李團聲變形杆菌小黄、古細菌小紅，鄧玉婷聲數碼病毒小緑，梁穎聲蘑菇菌小紫。
## 回目
動畫既製，金鷹映之。每日酉時，更新六集。凡六十集，十日爲期。
#初次見面
#我要找哥哥
#新的家人
#失憶風波
#助人之心
#只想和你一起玩
#昆蟲公主
#懶羊羊大掃除
#分身救援
#養蚊爲患
#七大惡狼來了
#興趣之爭
#安全寶貝
#細菌生病了
#蝸牛姐姐
#新來的幫手
#一起來尋寶
#遇見新朋友
#餃子大作戰
#洋娃娃朋友
#找太陽
#探險傳奇
#寶刀未老
#告别喜羊羊
#無形的敵人
#英雄訓練日
#兒子生氣了
#網絡奇緣
#驚喜
#紀念禮物
#爸爸的愛
#我來照顧你
#覓光奇程
#小小男子漢
#毒氣危機
#村長加油
#大王的心思
#同心協力
#貪吃計劃
#獨力難支
#我要做大王
#網癮危機
#神奇生物
#古怪慢羊羊
#善良的回報
#體感試驗
#古細菌的痛
#自立門户
#烏龍情報員
#哥哥的綫索
#細菌的陰謀
#病毒的選擇
#失控的蘑菇
#家具怪物
#不變的信任
#存亡時刻
#灰太狼的逆襲
#逃出惡境
#另一個大王
#團結

## 音樂
每集始映之前，奏樂《守護之光》，魏遵廣作詞，繆海標作曲，魏遵廣、謝琳歌之。播映完了，則奏《别看我衹是一隻羊》，詞曲演唱悉爲古倩敏。
## 他記
羊之有妹，是戲首創。創之者誰？黄偉明也。劇之初設，冰冰爲生女。曝之貼吧，觀者激憤。改，爲養女。

劇宣伊始，《奇趣外星客》號《發明大作戰三》，俄改《羊村守護者二》，或以《羊村守護者》廣爲知，藉其熱也。

金鷹卡通已外，愛奇藝、優酷、騰訊視頻、芒果電視、西瓜視頻亦隨映是劇。首映既終，嘉佳卡通、卡酷少兒、哈哈炫動諸電視台亦映。二〇二〇年二月十九日，嗶哩嗶哩購之；二十二日，學習强國映之；人皆奇之。

故事，每集了，一一示製作者姓名，然《奇趣外星客》初映，示姓名處闕一人趙娜，聲冰冰羊、紅太狼者也。映乎油管，予以勘正。
## 據
道場驛

**道場驛**（）座於日本兵庫縣神戶市北區道場町生野，為西日本旅客鐵道（JR西日本）福知山線之鐵路車站。編JR-G60。此驛內於西日本旅客鐵道（JR西日本）都市網路中JR寶塚線（福知山線），且僅普通列車入驛。
## 史
* 1899年（明治32年）1月25日 - 阪鶴鐵道之有馬口站（今生瀨站）至三田站區間路線延伸後正式開業。自此起載客。
* 1907年（明治40年）8月1日 - 阪鶴鐵道國有化。此驛成為日本國有鐵道車站。
* 1909年（明治42年）10月12日 - 制定路線名稱。此驛成阪鶴線所屬之車站。
* 1912年（明治45年）3月1日 - 改線。阪鶴線之福知山站以南改為福知山線，此驛成福知山線部。
* 1981年（昭和56年）4月1日 - 止載貨。
* 1987年（昭和62年）4月1日 - 因日本政府行政改革之故，施國鐵分割民營化政策，而入西日本旅客鐵道（JR西日本）。
* 1988年（昭和63年）3月13日 - 因應路線名稱制定，此驛入「JR寶塚線」。
* 2003年（平成15年）11月1日 - 增可用IC卡片「ICOCA」之機器。
* 2011年（平成23年）3月8日 - 引入JR寶塚・JR東西・學研都市線都市網絡運行管理系統。導發車音樂系統。
* 2018年（平成30年）3月17日 - 設車站編號。



## 概旨
雖此驛為福知山線中唯一於神戶市內之驛，但因本驛距他神戶市內驛過遠，而不含於JR旅客營業規則中「神戶市內」。故日本國鐵時，識其驛所在地欄位標**「[[兵庫縣]][[神戶市]]」**而非「神戶市北區」。
此外，於道場町另有神戶電鐵三田線之神鐵道場站，但說二驛有六甲山間，使相距4里餘。

## 驛內
2面2線對向式月台地面車站。
### 月台配置

## 使用情況
乘者是近民，然見百丈岩者尚有。
下為「兵庫縣統計書」所計近年之乘者。

## 鄰
* 有馬警察署 生野駐在所
* 生野自治會館
*太福寺
* 千苅水源池
*千苅水壩
* 千苅淨水場
* 生野中央公園
*鎌倉峽、百丈岩、不動岩、烏帽子岩、駒形岩
## 接續驛
; 西日本旅客鐵道
:  JR寶塚線（福知山線）
:: 丹波路快速、快速
::: **通過**
:: 普通
::: 武田尾（JR-G59）－**道場（JR-G60）**－三田（JR-G61）
## 見
* 日本鐵路車站列表
賽因汗

**賽因汗**，元**烈宗義皇帝**，諱**拔都**，太祖長孫，肅宗長子也。國初，太祖以親王分封肅宗於西北，位列宗王之首。

成吉思二十二年，肅宗崩，太祖命帝嗣承肅宗寧王之位。同年，太祖崩，太宗嗣。太宗即位，帝奉旨西徵北伐，立戰功無數。

成吉思三十六年，太宗崩，定宗嗣。帝爭戰在外，定宗命有所不受。

成吉思四十三年，定宗受讒，欲殺帝。帝洞察先機，先發制人，廢定宗，立憲宗，申令於眾，眾悉應之，議遂定。同年，帝盡廢定宗之子為庶人，流至極寒，旋封太宗之孫、定宗之侄、合失之子海都嗣窩闊臺汗國可汗。

成吉思四十六年，帝以清君側、除奸臣廢也速蒙哥，復立哈剌旭烈為察合臺汗國可汗。

成吉思五十年，帝崩。子七人。長子撒里答嗣。帝於金帳汗國在位二十八年，又攝政大蒙古國七年，廟號**烈宗**，諡**義皇帝**。

## 據
*拉施特《史集卷三·拔都汗傳》
喜羊羊與灰太狼之跨時空救兵

《**喜羊羊與灰太狼之跨時空救兵**》，中國動畫也，原創動力作之，陳輝衍、黄俊銘導演。録於《喜羊羊與灰太狼》正典，次二十；屬《嘻哈闖世界》，篇次第四；續《羊村守護者》故事，述時空混亂之事。二〇一九年七月十二日，始映金鷹卡通，廿一日映畢。
## 始末
慢羊羊得函，要往考。同往。有墟焉，瞥。爲設計，毁時空寶石，俄時空大亂，他時之人訪於今日，今日之人詣乎别境。有司時空者，名。人之之他境者，必反之；史之爲篡者，必糾之。羊、狼助之，偕反時空迷失者。慢羊羊爲新嘻哈火車。

灰太狼忽得一羊林中，不知羊、狼之既和。反之羊村，喜羊羊不識。慢羊羊辯。，昔時之也，固迷者。喜大喜，遊樂數日。且反之。不虞爲小狼人阻，困乎别境，時喜初生。不使反。合力克之，皆反本境。

與亦迷。作樂草原，不思古古怪界。羊、狼合力，强反之，美舵。小狼人渡之早，時瀟、黑胎中。争搶，破蜜罐。二蛋猶記，母飲蜜而二蛋生，蜜亡则命亡。竊蜜，爲蜂擒。偕往謝，爲工，易蜜歸。反其本所，又亂，今之灰見囚。今之美鬪昔之美，誆時之黑大帥，善終。

小狼人又曳昔時於此，變其程序，俾擒羊。羊故事處之，爲所動。小狼人强之，然暖羊羊救機械羊於死生，復原。反之羊運會時，乘具爲昔之七大惡狼佔。灰太狼屢敗，喜羊羊智取之。

得一羊，貌醜，或迷者。問之，則，容爲小狼人易。慢羊羊復原之。送反，慢欲圓缺。縱年邁不胜，古事可全。

懶遣昔之歸，昔之潜隨其往，爲昔之灰擒，蕉救之。

得一子羊，父母之。懶説尋其生父母，自父母之。子羊亦迷者，反其時，爲拿，灰以狼救之。尋其父，則小狼人詐。戰，歸其生父。子羊，也。

忽紅太狼妻，小灰灰亦亡。察則小狼人篡其婚姻。喜、灰正之。

喜敵灰。何耶？昔之喜也。小狼人往擒之，雙『喜』合璧，戰勝。小狼人竊其相反錘，欲食狼。合力解之。反。小狼人隨其後，復攜昔之喜歸，藏。昔喜之弗存，今喜亦亡。衆羊狼往尋，得，救，反。

灰得其父，善事之，不欲使還。石碎已久，天崩地裂。灰畔，欲事父。又小狼人實魚也，名，逗逗之兄。昔時，兄弟共司時空，時空井然。忽淘淘失職，族魚遭殃。欲毁石，新時空以救其族。時空之差互，且滅萬物。不此欲，自欲歸還。然則羊、狼困乎中轉站，時空不歸，新時空始矣。慢、紅拼命，他羊、狼得救。時空既新，淘淘舊法，而族又亡。計又生焉。昔之淘淘與今之淘淘，以身爲刻，萬生齊心，則時計可逆。咸復原。

## 生物
羊者，祖晴聲喜羊羊、少時慢羊羊，梁穎聲懶羊羊、麗羊羊，劉紅韻聲沸羊羊、幼時智羊羊，鄧玉婷聲美羊羊、暖羊羊，高全勝聲慢羊羊、族長之父，趙娜聲花羊羊、機械羊、幼時刀羊，張琳聲智羊羊，李團聲軟綿綿、族長、未來之沸羊羊。

狼者，張琳聲灰太狼，趙娜聲紅太狼，梁穎聲小灰灰，祖晴聲夜太狼，高全勝聲灰二太太狼、拳擊狼、白眼狼、武大狼，劉紅韻、梁穎各聲雙刀狼、雙叉狼，鄧玉婷聲巫師狼，李團聲黑太狼、小白狼，劉紅韻聲幼時灰太狼。

劉紅韻聲逗逗，鄧玉婷聲淘淘。
## 回目
動畫既製，金鷹映之。每日集數不定。凡六十集，十日爲期。
#冰封遺跡
#霸王之戰
#時空大混亂
#陌生的小羊
#新朋友
#小智進村
#智羊羊的夢想
#遊園之日
#又見爸爸
#爸爸的禮物
#黑白雙蛋
#逃脱計劃
#被困狼堡
#真假黑大帥
#光輝母愛
#回到正軌
#智斗『自己』
#機械羊歸來
#被困冰底
#善良『敵人』
#敵友不分
#消失的機械羊
#拯救機械羊
#大家的希望
#朋友再遇
#恢復原樣
#漫長的告別
#刀羊的夢想
#天賜小寶寶
#淘氣寶貝
#懶羊羊當爸爸
#寶寶站起來
#爸爸不易做
#勇闖狼營
#父子團聚
#消失的紅太狼
#奇怪的喜羊羊
#追捕喜羊羊
#雙『喜』合璧
#狼化的喜羊羊
#危機
#復活
#爸爸與我
#嚴厲的爸爸
#不一樣的父愛
#神秘手下
#古怪的灰太狼
#身份暴露
#嫌疑人
#中轉站大危機
#摇擺的灰太狼
#背道而馳
#合作
#一拍兩散
#小狼人的秘密
#真相與險情
#黑太狼的選擇
#送爸爸『回家』
#末日
#逆轉時空

## 音樂
每集始映之前，奏樂《勝利的終點》，蔡一其作詞曲，劉付新鴻唱之。播映完了，則奏《嘻哈闖世界》，詞曲演唱悉爲李紫昕。
## 他記
第四十一集中，今喜之將亡，問灰曰：『灰太狼，吾二人相識，閲幾多風雲？』灰答：『蓋五千餘集矣。』喜言：『久哉。昔不兩立，風雨歷盡，而今永以爲好，我且去兮。共事非久，與君相識，此生之幸，灰太狼。』次日，#喜羊羊五千餘集矣#造微博熱搜，廣爲知。時實不足五千集，止二千三百四十八集。

## 據
原創動力

**原創動力**，全名**廣東原創動力文化傳播有限公司**，中華人民共和國動畫社也。二〇〇四年十月廿一日蘇永樂、盧永强立之於廣東省廣州市。號曰「以我丹青點世間歡樂」。

## 誌
*二〇〇四年，作《寶貝女兒好媽媽》，首作也。
*二〇〇五年，創《喜羊羊與灰太狼》，又續，傳乎四海，今已逾二千五百集矣。
*己丑至乙未，每值歲除，映《喜羊羊與灰太狼》電影一，於中國内地，計利八億餘元。
*二〇一一年，契乎迪士尼，俾廣播《喜羊羊與灰太狼》於海外。
*二〇一三年，屬奧飛娛樂。二〇一六年，奧飛解迪士尼契。

## 作
*二〇〇四年：動畫《寶貝女兒好媽媽》
*二〇〇五年：動畫《喜羊羊與灰太狼》
*二〇〇八年：動畫《喜羊羊與灰太狼之羊羊運動會》《小宋當家》
*二〇〇九年：電影《喜羊羊與灰太狼之牛氣衝天》，動畫《七色戰記》
*二〇一〇年：電影《喜羊羊與灰太狼之虎虎生威》，動畫《喜羊羊與灰太狼之羊之樂歲》、《喜羊羊與灰太狼之喜羊羊游世博》《宋代足球小將》
*二〇一一年：電影《喜羊羊與灰太狼之兔年頂呱呱》，動畫《喜羊羊與灰太狼之奇思妙想喜羊羊》《喜羊羊與灰太狼之給快樂加油》
*二〇一二年：電影《喜羊羊與灰太狼之開心闖龍年》《喜羊羊與灰太狼之我愛灰太狼》《寶貝女兒好媽媽之吃記憶的大雪球》，動畫《喜羊羊與灰太狼之競技大聯盟》《寶貝女兒好媽媽之快樂之家》、《喜羊羊與灰太狼之開心日記》
*二〇一三年：電影《喜羊羊與灰太狼之喜氣羊羊過蛇年》《喜羊羊與灰太狼之我愛灰太狼二》，動畫《喜羊羊與灰太狼之開心方程式》《喜羊羊與灰太狼之懶羊羊當大厨》
*二〇一四年：電影《喜羊羊與灰太狼之飛馬奇遇記》，動畫《喜羊羊與灰太狼之羊羊小心願》《喜羊羊與灰太狼之衣橱大冒險》
*二〇一五年：電影《喜羊羊與灰太狼之羊年喜羊羊》，動畫《喜羊羊與灰太狼之媽媽樂瘋狂》《喜羊羊與灰太狼之洋洋得意喜羊羊》《喜羊羊與灰太狼之原始世界歷險記》
*二〇一六年：動畫《喜羊羊與灰太狼之嘻哈闖世界》《歡樂大聯盟》《喜羊羊與灰太狼之羊羊小偵探》《智趣羊學堂動植物篇》《智趣羊學堂運動篇》《喜羊羊與灰太狼之漫鏡頭》
*二〇一七年：動畫《喜羊羊與灰太狼之深海歷險記》《嫁人就嫁灰太狼》《喜羊羊與灰太狼之發明大作戰》《智趣羊學堂之地球嘉年華》《智趣羊學堂之羊羊游世界》
*二〇一八年：動畫《喜羊羊與灰太狼之奇幻天空島》《智趣羊學堂之奇幻成語書》《智趣羊學堂之羊羊來尋寶》
*二〇一九年：動畫《喜羊羊與灰太狼之羊村守護者》《喜羊羊與灰太狼之跨時空救兵》
*二〇二〇年：動畫《喜羊羊與灰太狼之奇趣外星客》《喜羊羊與灰太狼之異國大營救》《喜羊羊與灰太狼之羊羊趣冒險》《巨神戰擊隊之軌道先鋒》
*二〇二一年：動畫《喜羊羊與灰太狼之筐出勝利》《喜羊羊與灰太狼之決戰次時代》《喜羊羊與灰太狼之羊羊趣冒險其二》
*二〇二二年：電影《喜羊羊與灰太狼之筐出未來》

## 瑣記
中華人民共和國文化部，查原創動力之績，以其作畫製影有功，乃嘉其勞，列為「國家重點動漫企業」。

## 訪
*原創動力之網
*原創動力之微博
*原創動力之嗶哩嗶哩
*原創動力之樂乎
*原創動力之青鳥
*原創動力之臉書
*原創動力之油管，中文
*原創動力之油管，英文
或日滅亡至寒舍前

《**或日滅亡至寒舍前**》，韓劇也，萬般電視網所製，述卓東景、滅亡狀。朴寶英、徐仁國主演。

分類:萬般電視網電視劇‎
翌冀亡世

《**翌冀亡世**》，韓劇也，網飛所製。朴世阮、申泫勝、崔榮宰、米尼、韓炫旻主演。

分類:大韓民國電視劇
糶糴村

**糶糴村**（客家話南四縣腔：tiau tag；臺灣話：Thiò-tia̍h-tshuan；華語注音：ㄊㄧㄠˋ ㄉㄧˊ ㄘㄨㄣ ，漢語拼音：TiàoDí Cūn，威妥瑪拼音：Tʻiao Ti Village，），處台灣南部屏東縣竹田鄉，因村名中「糶糴」二字為鮮，是為奇字，故網路可見其名，與火燒店、小腳腿、大腳腿和芝芭里共稱之「台灣奇異地名」。

## 史
命名可溯至清乾隆年間，為客家祖聚落。當盛產米，是六堆米穀雜糧賈貨之始，以龍頸溪通達，接東港溪至東港接大船至中國唐山，因此於糶糴村建港（今達達港址），以沽米之「糶」與「糴」為名。今達達港址閘，旁立以磚建「敬字亭」。
三和路上之昌安橋（龍頸溪）以北部為達達庄，南部為崙子。全村於屏東平原。村莊北部為履豐村，以東為竹田村，以西為大湖村，以東南為竹南村，以西南為泗洲村。
## 景
*糶糴村通明宮 地理資訊科技研究中心-糶糴通明宮
*糶糴村敬字亭（屏東縣歷史建築）
*達達港遺址（屏東縣歷史建築）
### 垃圾車運點
*糶糴村豐興路永興路口（T91120002路線第51號清運序）
*糶糴村永興路2號、土地公廟前（T91120002路線第52號清運序）
*糶糴村陳火生屋前路口（T91120002路線第53號清運序）
*糶糴村崙上通明宮（T91120002路線第54號清運序）
*糶糴村通明宮後橋迴轉（T91120002路線第55號清運序）
*糶糴村三程路劉屋前路口（T91120002路線第56號清運序）
*糶糴村昌安橋（T91120002路線第57號清運序）
*糶糴村南進路廢棄養豬場(T91120002路線第58號清運序）
*糶糴村村辦公處前（T91120002路線第60號清運序）
*糶糴村南進路陳樹禎屋前（T91120002路線第62號清運序）

## 通
糶糴村少有公共運輸。
### 道
*永興路
*三和路
*三民路
*振福路
*南進路
*國道三號竹田系統交流道
*台88線竹田系統交流道段
*鄉道屏81-2線
*鄉道屏82線
*鄉道屏83線
### 河運
*龍頸溪
*東港溪
*達達港（已廢）
### 鐵路
*台鐵 竹田車站-潮州車站 段鐵路
### 公車
*屏東客運 高齡樂智路線 517 竹田接駁線 糶糴村通明宮站
### 腳踏車道
*竹田自行車道 糶糴村段（屏81-2線-永興路-三和路-三民路）
## 見
#https://journey.tw/tiaodi-village/ 旅行圖中-糶糴村
#https://www.youtube.com/watch?v=D4MV8x0aKus 你會唸嗎? "糶糴村"考倒眾人
#https://www.youtube.com/watch?v=FJnmNcd3RjY 糶糴家鄉情
#https://www.youtube.com/watch?v=dLHn1KXy6UE 《竹田糶糴村》客家新聞雜誌第583集
#https://www.youtube.com/watch?v=4FCnjJtHXP8 竹田達達港水岸工程開工 再現歷史風華【客家新聞20180119】
#https://www.youtube.com/watch?v=DxbDYqyrPWM 竹田糶糴村歷史豐富擁86年客家敬字亭
#https://www.pthg.gov.tw/TownJtt/Content_List.aspx?n=91DC88EBBE4F0D40  屏東縣竹田鄉公所觀光景點介紹-糶糴村
#https://news.ltn.com.tw/news/local/paper/1242130 《達達港水岸完工啟用》屏東竹田糶糴村敬字亭 村民：白底藍字不吉 
#https://www.chinatimes.com/realtimenews/20180119004606-260405?chdtv 竹田鄉「達達港」水岸工程開工 在地人盼成另一個愛河
#https://www.storm.mg/localarticle/387988 水岸環境新景點　竹田糶糴村達達港場域開工

分類:屏東縣的村和里
彼年以一冊薦七十人

《**彼年以一冊薦七十人**》，東瀛電視劇，映於全球觀察臺。令和三年三月始映。

分類:令和電視劇
分類:全球觀察臺電視劇
日本塗料

**日本塗料株式會社**者，製販汎用塗料之企業也。本社址東京都品川區。號曰基而新。

明治十四年三月十四日，茂木春太、重次郎兄弟立光明社於東京三田。二十九年遷南品川，後之東京事業所是也。三十一年改日本塗料製造株式會社。三十八年設新場於大阪府鷺州村，轉據之。

平成廿六年十月一日，初代易名日本塗料持株會社，據東京事業所，又新分二代。

平成廿七年四月一日，日本塗料集團以業別再編子會社。分二代汎用塗料外業於他子會社，合日本塗料販賣株式會社，以成三代。

臺灣、中國大陸以音名之**立邦塗料**，香港則**立邦油漆**。
分類:東京都企業
松田株式會社

**松田株式會社**者，製販自動車之企業也。本社址日本廣島縣安藝郡府中町。

大正九年一月三十日，東洋木栓工業株式會社立於廣島市。昭和二年，易名東洋工業株式會社。五十九年，易名松田株式會社，名以松田重次郎，其行創業之實者。松田和音近馬自達，叡智理性調和其義，波斯祆教至高之神，寓汽車產業之光明也。

臺灣、中國大陸以音名之**馬自達**，香港則**萬事得**。

## 據

分類:日本企業
朝陽

*朝陽市，在遼寧。
**朝陽縣，屬朝陽市。
*朝陽區，在北京。
*朝陽區，在長春。
*朝陽鎮，在昌圖。
*朝陽鎮，在上饒。
*漢南陽郡朝陽縣，在今南陽。
*漢濟南郡朝陽縣，在今濱州。
*中華人民共和國朝陽地區，今屬朝陽市。
*朝陽錯，湖，在那曲。
*朝陽科技大學，在臺中。
*朝陽，電視劇，香港無線電視製焉。
*新傳媒朝陽頻道，馬來西亞電視頻道。
## 參見
*朝陽街道
*朝陽驛
龔自珍

**龔鞏祚**，原名**自珍**，字**璱人**，清仁和人。父麗正，進士，官蘇松兵備道，為段玉裁婿，能傳其學。鞏祚十二歲，玉裁授以《說文》部目。鞏祚才氣橫越，其舉動不依恆格，時近俶詭，而說經必原本字訓，由始教也。初由舉人援例為中書。道光時成進士，歸本班。洊擢宗人府主事，改禮部。謁告歸，遂不出。官中書時​​，上書總裁論西北塞外部落源流、山川形勢，訂一統誌之疏漏，凡五千言。後復上書論禮部四司政體宜沿革者，亦三千言。其文字驁桀，出入諸子百家，自成學派。所至必驚眾，名聲藉藉，顧仕宦不達。年五十，卒於丹陽書院。著有《尚書序大義》《大誓答問》《尚書馬氏家法》《左氏春秋服杜補義》《左氏決疣》《春秋決事比》《定菴詩文集》。
## 據
*《清史稿·龔鞏祚傳》
咲

《**咲**》，或謂《**天才麻將少女**》，日本小林立之漫畫也。平成十八年始載於雜誌。是作，麻雀遍於世，女高生宮永咲應友原村和邀，入麻雀部，同諸友與全國牌會，以決高下。

分類:平成漫畫
卡爾達諾

**卡爾達諾**公**吉羅拉莫**者，義大利人也。一五〇一年九月二十四日生於帕維亞，一五七六年九月二十一日卒於羅馬。義大利格學、算學巨擘也。

## 傳
少孤弱。稍長，入帕維亞、波隆納大學習醫術。學問既成，行醫四方。問診之暇，留心算學。其算學著作多刊行於是。

而後雲遊數年，及歸，人皆爭聘爲教授。於是卡氏三分其時：其三分之一，攻於占星學；又三分之一，埋首格學；餘，則放蕩不羈，散放荒誕無稽之言。一五六二年，以基督之傳表於世，坐罪異教，繫於縲紲。及出，爲同僚所不齒，遂棄職而去。

卡氏自居羅馬，爲法蘭西王所器重。法王召卡爾達諾觀星相，日給俸祿。或曰，卡氏嘗自卜忌辰。及期，身固無恙，遂自戕以全信譽；或曰，此謬傳也。未知其實。

卡氏生平頗奇。性好賭，而首創概率論，以是百戰不殆，獲利頗豐。酷噬算學，喜解久懸未決之題，引以為至樂。十六世紀，民風多詐，卡氏深惡之。時或埋首於學問，時或大發狂言，時或倡言「爲人不可不工於理學」。卡氏固英才，而佯狂以玩世。

## 著
大數者，卡爾達諾之論著也，一五四五年付梓於紐倫堡。始，卡氏堅請疇人塔塔利亞授以三次方程解法。塔氏大怒，惡語相侵，侮辱備至。未幾，卡氏假託義大利一貴人，馳書於塔氏，謂久慕其名，急欲一視謦欬。塔氏欣然前往，至則祇見卡氏在。卡氏重申前請，情至懇切，而塔氏終應許之。卡氏之好學不倦若此。

歷代以來，論及方程式之根，惟正根而已，無及負根者。卡氏則除負根外，更論及虛根。並證明虛根偶出，必不單獨；惟虛數爲何，卡氏未加闡述。而論其意義、首創虛數單位i = {\sqrt {-1}}而廣其用者，功屬高斯。

方程式之根及係數之緣，亦公所發見者。卡氏亦有功於格學、醫術，惟算學之勳為最。後人論次其文，集爲十卷，一六六三年刊行於法蘭西之里昂。

卡氏身後，算學大家輩出。雖皆有功與斯道，然卡氏多創先河，裨益後人，功不可沒。

## 攷
* 《代數學辭典》長澤龜之助 纂

分類:義大利列傳
大日本帝國

**大日本帝國**者，肇於明治元年，革故鼎新，國勢日盛。乃立憲典，開議院，號曰君民共治；然憲法尊天皇為神聖，總攬國權。

由是富國強兵，屢興師旅，開疆拓土，朝鮮、臺灣皆入其版圖。及至昭和，武人執柄，益事擴張，倡「大東亞共榮」之說，欲霸亞洲。十六年冬，襲美利堅珍珠港，美遂與戰。凡四載，兵疲民困，國用匱竭，乃降。為戰勝國所制，舊有國體遂廢。

自明治元年至昭和二十二年，歷三朝，凡七十九年而亡。
龍口市

**龍口**，煙臺之轄地也，居招遠、棲霞之北，蓬萊之西。有民六十又八萬餘，領九百餘平方公里之地。

分類:煙臺市區劃

## 區劃
有街道五，曰新嘉，曰龍港，曰徐福，曰東江，曰東萊。有鎮八，曰蘆頭，曰北馬，曰七甲，曰石良，曰蘭高，曰下丁家，曰黃山館，曰諸由觀。治新嘉街道。
環翠區

**環翠區**，威海之治所也，居黃海之南，文登之北，榮成之西。有民三十又六萬餘。
## 區劃
有街道五，曰竹島，曰環翠樓，曰孫家疃，曰嵩山，曰鯨園。有鎮三，曰張村，曰羊亭，曰溫泉。治環翠樓街道。

分類:威海市區劃
鼠車

《**鼠車**》，東瀛動畫，見里朝希、新銳動畫作，令和三年元月五日，放映於東京電視臺兒童電視。

豚鼠與車，相為主角，言必「吥咿吥咿」。

分類:令和動畫
榮成市

**榮成市**，威海之轄地也，居黃海之南，山東之東极，環翠、文登之東也。有民六十又五萬餘。

分類:威海市區劃
文登區

**文登**，威海之轄地也，居黃海之北，榮成之西，環翠之南，乳山、煙臺之東。有民五十又八萬餘。

分類:威海市區劃
鬼滅之刃

《**鬼滅之刃**》，日本集英社漫畫也。吾峠呼世晴作。初載《週刊少年躍》二〇一六年十一號。連載至二〇二〇年廿四號，凡廿三卷。是作也，類屬奇幻。令和元年改動畫，天下人盡皆知。縮圖|右|圖誌

## 要角
; 竈門炭治郎（聲：花江夏樹）
: 赤髮紅瞳，額有瘢痕，耳飾日輪花札。嗅覺敏銳。為尋妹復人之法，並雪滅門之仇，投身「鬼殺隊」。

; 竈門禰豆子（聲：鬼頭明里）
: 炭治郎之妹。昔遭鬼襲，傷染其血，遂化為鬼。然心存人善，常護兄長與無辜。不食人血，唯藉眠自愈。

; 我妻善逸（聲：下野紘）
: 炭治郎之友。金髮圓眉，性懦，常自輕。聽辨過人，能分人鬼之音。然至危殆之時，則陷沉眠，反激發其絕技。心悅禰豆子。

; 嘴平伊之助（聲：松岡禎丞）
: 炭治郎之友。山林野育，體魄強健，常赤其上身，首戴野豬之面。面具之下，實為秀美少年，然性好鬥爭。觸覺敏銳，能察方物之所在。
 
分類:平成漫畫
分類:令和漫畫
分類:平成動畫
分類:令和動畫
分類:令和影戲
盋山

**盋山**在南京鼓樓，名以形，其陽如初弦之月。烏龍潭一泓，近在抱中。前馮蛇山如幾，西偏坡陀盡處，倚石頭城垣，迤東勢漸夷，山徑四達；小橋直其間。而清涼山諸峰，橫邪相錯，若斷若續，山之陰也。

## 備考

分類:南京市
龍蟠里

**龍蟠里**在南京鼓樓盋山前，西直城垣有甓門，榜曰「古龍蟠里」。虎踞關山徑直其東，相傳昔諸葛武侯與吳主權論建都形勢，曰：「鐘山龍蟠，石城虎踞。」故名。長三百三十八公尺。

## 備考

分類:南京市
烏龍潭

**烏龍潭**在南京鼓樓盋山前，相傳晉時有黑龍見，故名。明潘之恒嘗言，潭深莫測，廣百餘尋，長競三里。今循潭迤北而東，溪塘猶相間，意由旁近民，或堤或堰，或涸為田，故潭長僅余數武，深廣稱之。同治間，有司開蛇山種茶，山雨驟至，雜泥沙俱下，潭益淤塞。光緒七年，桑根先生言之總督劉公坤一，於水涸浚之，計工凡二萬有奇，潭乃免湮廢。

## 備考

分類:南京市
屠格涅夫

**屠格涅夫伊萬**， 俄國近世文豪也，聲華與托爾斯泰相頡頏。生於西曆一八一八年。少著《獵人隨筆》，見稱於世。然世路多艱，尤惡其國政俗之陰慘。旣獲知己於法蘭西文士韋亞爾德夫婦，遂從之遊法京。後偶返國，坐事迕帝意，繫獄；未幾期滿，猶錮本籍，時一八五二年也。迨一八五五年，始獲開釋，復走法京，館於韋氏，終身不返。一八八三年卒。計其旅法凡四十載，大半生涯，皆在客中。所著亡慮數十百種，歐美人咸寶之。凡論歐洲近代思想文學者，罔不稱其名。蓋其文章，深涵近代文明之矛盾，而發為反抗之音者也。

## 據

分類:俄羅斯列傳
米雪兒

**米雪兒**，法蘭西人，生於西曆一八三六年。初訓蒙於鄉校，後究心民瘼。坐國事，流新喀里多尼亞。一八八〇年，得歸巴黎，大倡極端社會主義，言辭激越。復以率眾抗官，繫獄二載。既釋，遊歷亞耳白山中，播其學說。值嚴冬，遘寒疾卒，時一九〇六年也。所著有《民女》《公民》《困苦》《新年》《被侮者》《人類之微生物》諸書行世。

## 據

分類:法國列傳
蘇非亞

**蘇非亞**者，俄羅斯虛無黨人也，西元一八五三年生。年十七，交通虛無黨人。父怒禁之，遂亡命求學。由是益堅捐軀濟世之志，嘗充蒙學教習及醫護。所在輒倡言革命，禍福非所計也。一八七三年，見捕，旋獲釋，然自是恆為警吏所伺。後五年，坐黨禍下獄，論流放，中道遁去。一八七九年，謀刺俄帝於莫斯科，不果。越明年，擲彈弒其帝亞歷山大二世，遂伏誅。時年二十有九。

## 據

分類:俄羅斯列傳
羅月

**羅月**，法蘭西人也。生於西曆一八〇三年。少適瑞士，治博物及哲學。年三十，執教於瑞士某女黌，授論理學與哲學。復主某經濟學報筆政。著有《論稅》《天文史》《道德公例》《哲學概略》諸書，深為學林所重。一九〇二年卒。

## 據

分類:法國列傳
羅蘭夫人

**羅蘭夫人**，法蘭西人也，西元一七五四年生。少婉淑好學，尤慕盧梭之說，慨然有澄清天下之志。年二十一，適羅氏，夫長之二十載。

當是時，法蘭西革命軍起，風潮日亟。夫人偕其夫自里昂徙巴黎。民黨名士，多會其家，密參大計。明年，羅氏拜內務大臣，夫人贊襄其間，頗著內助之功。

未幾，民黨分為二：一曰溫和，一曰激進。羅氏領溫和黨，與激進之山嶽黨積不相能。及共和告成，山嶽黨人逞其狂熱，盡誅王黨，復及溫和黨人。羅氏遁走自刎，夫人亦兩度下獄，卒以通謀叛逆之偽證，論大辟。

夫人臨刑，仰視斷頭臺上自由神像，太息曰：「自由，自由！天下幾多罪惡，假汝之名以行！」其言流播，至今傳誦。

又，西人刑戮之俗，先女而後男，蓋憫婦人怯弱，不忍令其見流血也。夫人見同刑男子多有懼色，乃請易其序。臨危從容，不易常度，其剛烈有如此者。 

## 據

分類:法國列傳
安多留卡內基

**安多留卡內基**者，英之蘇格蘭人也。
## 少年貧苦及渡美
一八三七年，生於蘇格蘭之達華姆蘭村。其父威廉卡內基，本手機織工。家無恆產，全賴傭金，以為俯蓄之資。及蒸汽學發明，各工廠咸易機械，前之以手工謀生者，至是概歸失業，威廉亦其一也。時卡氏年方十歲，而其弟尤幼，尚在襁褓中，家貧無以自存。一日再食，時虞莫繼。其父鎮日悲哀，顧瞻四方，不知計之所出。卡氏欲廢讀為傭，而人咸輕其年，無雇之者。然恒以將來必成巨室，自慰並以慰母。但此空想，終無以救目前之貧苦也。

當是時英之失業者，多往美洲謀生。其父不得己亦盡室以行。乃盡質其衣服，鬻其器具，為行資。及抵美洲，賃居濱夕爾勒尼亞州之阿列加市。顧其地情狀，亦無異英倫。業手工者，仍無事可謀。以故生計愈艱，恒終日不得食。如是者有日矣，由友人介紹，得棉廠職工，舉家始賴以不死。
## 勞役時代
年十二，乃請命於父，為絲廠工徒，每週僅得五先令。在此凡一年，莫不先人而往。後人而歸，其勤勉忠實，時罕其匹。厥後改入紡織工廠，司汽罐之事。然此事責任綦重，苟一不慎，生命隨之，且為暗室，居其中者，無異地獄。以十三歲之童子，竟堪此慘澹之役，其勤慎不改常度。且以餘暇，兼理廠主文牘，人均善之。居此凡一年，年十四，充電報局遞信夫，未數日而全市之道路，巨室之所在，皆能一一識之。每電之來，刹那即了，又以餘暇，旁治電報技術。久之，電機初動，即知所自。聽其動音，即得其字，人恒倩其代助，然未嘗卻也。時有技師列特氏歎曰「如此明敏篤實之才。予未見有第二人。其技術之精。當在予上。惜乎沈淪於遞信夫耳。」但卡氏尊重職守，未嘗以微賤而挫其英氣，當時月薪可得五鎊。未幾其父云亡，則前此與其父分任之家累，今則歸諸一身矣，且以母老弟弱，故其哀痛，殆難筆述。既畢父喪，仍壹心從事本業，旋得兼某報館電報訪事，薪資雖微，然在卡氏，亦可小補。自是卡氏之名，漸為時人所稱許。後濱夕爾勒尼亞鐵路公司，以月薪七鎊，招之為地方監督部事務員。自此家用小康，無凍餒之憂矣。
## 鐵路役職
其公司事務雖繁，第以卡氏明敏之才，處之恒若無事，遂於事畢之餘。從事學問，廣涉典籍，以增智識。凡所閱者，必得理解而後己，而於經世濟民之學，尤所注意，且富於發明性。每有所得，亦不之秘，悉以語人。故人多樂與之交。其後公司監督斯科脫，愛賞其能，引為秘書。然居職未久，斯科脫晉為公司協理。卡氏因其推薦，遂為比富羅分公司稽查員，比富羅固美國工業極盛之地。卡氏睹此，甚思從事實業，終以無資而止。時年已二十九矣。其為斯科脫秘書時，盡力備至，其後曾述其立身之秘訣曰，有雇傭根性者，不可以成大業。即身為掃地賤役，亦當以主人自命。此余對於青年第一之忠告也。

其時濱夕爾勒尼亞鐵路公司，以前此所築之橋樑，皆以木為之，往往有崩坍之患。遂定議改築鐵橋，以比巴克橋為始。初卡氏有以鐵代木策，陳請公司總理。及此策行，復請董其事，許之，於是成立基斯頓鐵橋工廠。而卡氏半生被雇生涯，遂以告終。

及南北戰爭起時，國內紛擾，達於極度。卡氏乃棄鐵橋工程監督而不顧，以服公務。其知己斯科脫，以後備兵役征為北軍本部副官，遂命卡氏整理鐵路及電線。時通華盛頓府鐵路，多為南軍所斷。卡氏由水道以達安府，首修理鐵路，未數旬而各鐵路復通。然其間所曆艱苦，亦云至矣。蓋其修理時，南軍恒用全力，以事破壞，雖北軍竭力保護，然終不能止。迨至全路告成時，又無敢駕車以行者，卡氏毅然為之。及抵華盛頓，身中數彈，血流及足，而氣不為少阻。其義勇類如此者，政府大嘉其勞，相倚愈重。終此戰役，卡氏未嘗為他事焉。
## 經營寢車
當其為鐵路公司秘書時，一日事務之暇，閒步庭外，以眺野景。有高且碩之人至其前，徐徐進曰，閣下安好，僕久聞閣下在此，名譽甚高，信用甚厚，僕今懷有新制造物在此，能賜覽否。自其懷中，出寢車模型上之。卡氏本富於發明性者，見而喜曰，此物精巧，得未曾有，予特為君進之當道，遂反其室，以語斯科脫。斯氏曰可令入，吾將面之，斯人為誰，即烏特夫是也。既面斯氏，陳述所以，命制寢車二輛，試用於濱夕爾勒尼亞，成績卓著，後與烏氏共立寢車製造。所以卡氏為其總理，幾經改制，愈益精良。而卡內基式之寢車，遂盛於行於各國也。
## 經營煤油
自是以來，卡氏漸成富室，實業思想，更加增進。一八五九年，濱夕爾勒尼亞州，忽發見大煤油礦。美國實業家，群爭趨之。而卡氏亦聯合同志，購斯土利華姆煤油礦一區，因其出產豐饒，竟博得厚利，其言曰予私來探礦時，見天然煤油，源源自石罅湧出，第於經流之處，鑿池承之而已。予心滋喜，遂集資八千鎊，購得此礦，其始日僅得百樽，乃鑿十萬樽貯油池一所，以備存儲。而當時此礦，已可值二十萬鎊。予以為前途尚遠，仍竭力進行，然因貯油池工事未精，所漏失者，不知凡幾。此予疏忽之過，後因工事益進，規模益巨集，每年純利，亦可得百萬鎊。而礦區之值，則二百萬鎊有奇矣。其煤油事業之大，由此即可想見。
## 經營鋼鐵
然卡氏之能成富豪者，尚非其寢車事業及煤油事業，而全在鋼鐵事業也。蓋當卡氏經營煤油時，其工廠所用之鐵軌，純取英國貝司馬式者。後因其缺點甚多，不便於用。次第改良，遂成新式鐵軌，於煤油工廠側。復建設制鐵廠，且因其時煤油工廠，在在發達，須用鐵軌者日益眾。於是漸加擴張，與其煤油工廠，並稱為二大廠焉。一八八八年，復聯合制鐵制鋼工廠凡七所，均歸卡氏一人監督。則五裡以內之地，黑煙蔽天，機聲振耳者，皆其工廠之工作也。綜一月所出，鐵塊得十四萬噸，鋼塊亦如之。備運送之火車，百輛有奇，廠中雇工，無慮二萬七千餘人，月薪都二十五萬鎊，亦云巨矣。然回憶寒而無衣，饑而無食時，能無今昔之感乎，彼之誥誡青年子弟曰「當予初為絲廠工徒時，一星期所入，至今殆不能舉之於口，然用是得以自活，不恃貧父之養，又未嘗不以此自喜。今諸子年少，當速自覺，各抱獨立自尊之志，殊為至要。且人生斯世，苟能努力前進，何事不可成功。倘一遇困境，輒作悲觀者，則皆薄志弱行之人。不足與言事業，諸子勉之，予言雖簡，得此數語，切實而行，其前途未可量也。」

其公司名義，初為卡內基苦羅蔓無限公司，發起人為卡內基與其弟湯姆斯，及俳立大氏蘭達耶氏。一八九二年，因合併各種公司，更名為卡內基鋼鐵公司，全資本為五百萬鎊。旋復合並俳夫利克公司，則有資本千二百萬鎊。一九〇〇年，更加擴張，則資本已達二千五百萬鎊。其規模之大，設備之全，時無其匹。一九〇一年，以托辣斯大王摩爾根之助，更合併七大公司，而組織鋼鐵托辣斯，資本合計二萬萬鎊。自是卡氏委鋼鐵事業於後進，歸隱故鄉斯克波，惟年獲紅利三四百萬鎊，年已六十四矣。時距一八四七年卡內基之渡美也，凡五十四年。

卡氏既超脫於實業界，以一代偉人，退隱山林。其幽閒之樂，過於帝王。然卡氏不自足也，經天緯地之個人事業既終，鑠古震今之公共事業復起。
## 嗜好及家庭
卡氏生平，頗嗜樸素之生活。不吸煙，不飲酒，不美食，不華服，愛樂和穆之家庭，襟懷灑脫，待人不設城府，談笑磊落。嘗曰。「笑聲起處，即榮華生處。」酷嗜山水，其居在蘇格蘭北方，曰斯克波，原為古代諸侯之城址。卡氏以八十五萬圓購得者，倚山臨海，風景絕佳，遊者歎為人間天上。又好書成癖，有暇則讀，老而不衰。時且執筆述志，文亦簡勁爽直，肖其為人。

家族間僅其夫人愛女及夫人之妹四人。客有祝卡氏之功業者，則顧其夫人而笑曰，非予一人之力，有帷幄宰相在。或有叩其夫人內助之經歷者，則曰，予實世界最有名之人之最無名之妻也。

卡氏所嗜之遊戲，如乘馬、銃獵、遊船、音樂，無不精其技。聞聲來訪於斯克波者，多不遠千里之名流，相與傾談競技，盡賓主之樂。時赴大學及他會場演說，或荷獵銃，跋涉山林，淩視少壯，雅不欲隱居自逸也。
## 據

分類:賓夕法尼亞州列傳
郎君寢凌陰

《**郎君寢凌陰**》，東瀛電視劇。東京電視臺映之。令和三年映。本假屋唯香主演，白洲迅共演。

## 鏈
*東京電視臺網址

分類:令和小說
分類:令和漫畫
分類:令和電視劇
分類:東京電視臺電視劇
王都平居記

《**王都平居記**》，日本輕小說也，kiki作，平成三十年始刊。
 

分類:平成輕小說
蛤

**蛤**生田間，名**田雞**。冬藏春出。篝火作聲，呼之可獲。三月三日農以其聲卜水旱。聲小，水小；聲大，水大。諺曰：「田雞聲啞，田好稻把；田雞聲響，田好蕩槳。」又，「田雞上晝鳴，上鄉熟；下晝鳴，下鄉熟；終日鳴，上下齊熟」。唐詩：「田家無五行，水旱卜蛙聲。」**蛙**，蛤也。或謂大聲曰蛙，小聲曰蛤。

## 引據


分類:脊椎動物亞門
興登堡

**興登堡**者，德意志大將，東征之大元帥也。一八四十年，生於普魯士之武士家。性憨直無文，富於自信力，深沈毅勇，落落寡合。德人謳之曰武士中之武士，護國之神。世人讚之曰普魯士魂之結晶。
 
十九歲時，入近衛步兵聯隊為士官。無何普墺戰起，是為元帥終身鐵血生涯開幕之始，有名之克里古拉斯之役。其中隊長陣亡，興登堡代領殘卒四十人，深入敵地，不得本隊炮兵之掩護，決死進攻，竟奪敵人大炮三尊。忽一彈飛來，掠頭而過，頓時昏絕倒地。部下意氣沮喪，所得之炮，復為敵有。興氏時稍蘇，知事急，一躍而起，血流如注，渾身皆赤，叱咤殺敵，面無人色。敵軍驚為神人，棄炮而逃。興氏復昏倒地上，普王嘉其勇，親授赤鷲章，配以十字劍，殊賞也。此勛章例非團長以上不可得，興氏以一隊長而受此章，一時傳為美談。及普法之戰，氏為中隊長。襲擊黑加附近之桑浦列窪，此地為全線戰事中之第一惡戰。是役也，德軍死者十之四云，後復包圍有名之綏丹要塞，降那破侖三世。戰後德皇褒以鐵十字勛章，此勛章創制於一八一三年，乃以所獲法軍大炮熔鑄而制者。軍人有殊勛者，始得此賞。帝親佩之，其貴重可知矣。
 
德意志帝國成立後四十年間，平和無事，故戰士亦無功績之可述。一八七二年，興氏入陸軍大學，精研軍學。卒業後，入參謀部供職。一八八五年，循資進級少佐，四年至中佐，又四年至大佐，後七年至少將。一九零三年，進升中將。一九一一年，任為大將。同時充軍事參事官。時其年已五十有五矣。此數十年間，德國文化，為世界之冠，故青年士官，漸習浮華。而氏之樸茂一如昔日，時訓軍人曰，勿忘祖宗創國，之難勿失普魯士之魂。憤慨之言，時見於顏色。今皇帝威廉二世，雄才大略，智能過人，自老相畢士麥公退職後，群臣惟奉教承命，不敢多言。獨興氏以先帝老臣，時犯顏直諫。一日帝與氏率兩軍演習，帝親率全隊，渡橋強攻興氏大本營。眾參謀皆賀帝勝，氏笑曰，此演習耳。宜帝勝，若實戰，恐帝軍無噍類矣。遂偕帝登高處。論攻守之勢，四面包圍者皆興氏軍也，齊舉槍向帝呼萬歲。帝大驚失色，氏並諫帝勿輕率遇事。帝無言，遂以此不悅興氏。命為豫備軍。豫備軍者，國有戰事始招集也。氏遂解職，歸耕故鄉。
 
當歐戰之初興也，德皇之計劃，一戰而殲法軍，三星期而下巴黎，再提師東向擊俄帝親率二十三軍團，分七軍向巴黎進攻。東普魯士及波蘭方面，僅留兩軍，備俄兵侵入耳。不意法據來因河之天險，兼有英比之助，堅取守勢，不易攻入。而東普魯士方面，地勢平坦，無險可負。俄與英法比協約之關系，存亡之問題也。故德舉全力以攻法，而俄自不能不舉其所有。加諸德之東普魯士，以緩德軍西攻之勢，間接解巴黎之圍也。故俄皇命李嚴剛布大將，統大兵二十五萬，由東方攻入，命薩母鎖納大將，率兵二十五萬，由南境侵入，勢如海嘯山崩，飄風驟雨，大有席卷東普，鯨吞柏林之概。八月六號，哥薩克騎兵，已越國境。開戰後第十七日，即八月十六日，俄軍已開始總攻擊矣，其神速亦可驚也。
 
其時東普魯士之兵力，僅第一軍團，及第二十軍團兩軍耳。俄以十余倍之眾，強攻德軍。德軍雖云善戰，然眾寡懸殊，故風聲鶴唳，草木皆為俄軍矣。當德攻巴黎垂成之際，即東普魯士克泥斯堡不支之時。該堡乃德皇祖之故都，西征軍人，多產於此。俄兵入境蹂躪，慘辱絕倫。西征之士，心念故土，影響所及，柏林市亦至戒嚴。大本營報危之電，如矢之集。德皇無法以應，忽憶及老將興登堡將軍，遂即電招其督師東征。當俄兵之入境也，興氏謂其家人曰，速為我備行裝，吾將復從事兵陣，保國之責捨我其誰，帝必詔我。不數日果電詔至。此八月二十二日事也。二十三日，東普諸軍參謀，已攜地圖，駕摩托車迎元帥至戰場近處之馬里堡矣。諸將陳述戰況曰，國境附近，湖沼羅列，此湖沼低濕之地，總稱曰馬吉利亞湖，戰略上極重要之地形也，大軍行動。進退極為不便。李嚴剛布之軍，由此湖之北面侵略而來。薩母鎖納之軍，由湖之南方進行。兩軍之連絡，因湖遮斷，而薩母鎖納軍，由湖間分三路並進。我軍力弱，勢危急矣。將軍聞諸將之報告畢，而成算已定，遂命各要塞略加援兵，以示死守。急招集後備兵，得九萬人。附近村落之摩托車，悉數收集。令現當李嚴剛布之第一軍團。一夜間，盡數以摩托車運至西方，廿七八兩日，合全力攻薩母鎖納軍之背。俄軍不意，大驚敗北。薩大將軍陣亡，亂軍無退路，全部乞降。李嚴剛布之軍，聞風退卻而不敢進矣。世所稱端嚴堡之大捷，即是役也。興將軍大膽作戰，以少擊眾，卒成大功，遂被任為東征大元帥。元帥於戰事之計劃也，先滅俄，去後顧之憂，肅清巴爾幹，以決根本問題。然後合師攻英法以爭世界霸權，帝從其說。現命其統率五百萬之眾，戰線三千里，破華沙而毀俄之第一國防線。據威爾拉而毀俄之第二國防線，下利卡以威迫聖彼德堡。俄軍被遂，已陷於波利西謁沮汝林沼之地，無要塞可守。回攻之力，已無有矣。故德人崇拜興登堡元帥，視德皇加甚云。

## 據

分類:法國世家
霍元甲

**霍元甲**，字俊卿，天津靜海人也。父恩第，以技擊有名當時，生元甲兄弟三人，元甲行居四。少善病，年十二，與里中八九歲兒角力，輒負。恩第恚曰，令此兒知技，喪霍氏名矣。宅有習技室，元甲獨見屏不得入，則穴壁窺之。夜如宅畔棗樹園中，潛習，十餘年不輟。無知者，諸少年藐之，與角，皆敗去。乃稍稍多元甲力，居無何。元甲之天津，賃懷慶會館為藥棧。天津治技擊者，妒霍氏名，又易元甲，欲辱之。群至，盡負。景州虎頭莊趙氏之徒聞之，陽為力人，就元甲傭。日夜詗之，無所獲。一日，三人共肩一巨捆牛膝，重可七百斤，呻而行。元甲蹙額曰，孱哉孺子，三人置之地而目焉。元甲以木承其二，引置棧中，力人夜移築衢二巨石塞門。元甲晨起，蹴而遠之，乃共服元甲能。庚子，拳匪作，其酋韓某，欲致元甲，使使饋以禮。元甲俱叩之。聞神拳事，大笑，反其物，使者慚而退，相戒不犯其處。會西教士，以急難棄其徒，其徒虞匪至不免，逃且無所之，涕泣載道。元甲聞之，往曰，我雖不善君等，不忍視君等無罪受死也。盍昵就我，於是教徒皆從元甲往。室隘，編葦而居，韓酋聞之怒曰，我以重渠故不之擾，今庇教民辱我，不翦之，不足以張神威。乃以書遺元甲曰，明日已初，必以教徒授我。薄午，即以千六百神軍取汝矣，元甲集眾人而告之，且曰，某殺君等也，君等不恃某必逃，逃雖無幸，必有免者。今且奈何，眾不知所對。元甲曰，臨難而懼，無勇也，棄人於危，不義也。君等以身托元甲，元甲敢不以身報乎。明日，吾將以辰往。巳歸，幸而克，君等之福也。不幸，則請遲君等於地下，眾皆哭。次日，元甲從容櫛沐飲食巳，佩刀之匪所，鼓聲闐闐然，騎士列廣場，左右騁，步者集其後，舉刃如霜雪。群待酋命，酋居幕中，踞案而坐，左右手挾二短銃，指揮徒黨。元甲瞥然入，斷首二臂，以號於眾。眾皆股栗，遂潰。津報紀其事，疑為劍仙。當此之時，元甲名聞海內，海內豪俠之士，皆以一見元甲為榮。元甲長不滿五尺，為人恭默謙虛，恂恂如也。人以是益重之。未幾，有俄羅斯人至津鬻武技者，嘗仰臥地上，手持百磅鐵啞鈴各一，足挾其一，上承巨板，板上置堅木之案，設四雕椅，四人環坐而博，將物事者，上下，無患傾側，登報廣告，自署為世界第一大力士。且曰，第二大力士為英吉利人，第三大力士為德意志人。元甲曰，我國虛無一人乎。時俄力士開幕奏技而往，投以剌曰，我以角技來也。力士以詢譯者，譯者為述元甲平生。遂受意出曰，西人鬻技求食，故張其詞，以顯觀者，公何必與較短長。元甲曰不可，某幹二事，願達之力士，叩其一，曰、可與我決雌雄。更請其次，則曰，易詞宣眾，謝過而巳。譯者唯唯入。越數日，俄人登報更語而去。武清李富東，年且六十矣，嘗為清侍衛教師。海內無與敵者，聞元甲名，使其弟子往風之。數往還，元甲乃之武清，富東與角，弱焉。富東大喜，厚禮之。元甲歸語人曰，李公未馳衣束帶耳。逾數年，英國有大力士者，至上海，腹上可承鐵磴重八百斤，能曳自動車倒行。元甲自津往，屬力士已之南洋。力士蓋傭於人以鬻技者，其主人猶在上海。元甲偕譯者往見之，約與鬥，期以明年三月，賽二千金，失諾者罰五百金。元甲以英人品福為徵，及期，元甲至，則力士巳返自南洋，又如漢口矣。會有白人與黑人決鬥，鬻觀券者，皆自命為大力士。元甲與其友二人往，門者不之納。元甲曰，我與力士較力者，亦須券乎。叨其姓氏，肅之入座。睹其技，喟然嘆曰，是亦以勇嗚於吾國。國人羞死矣，遂請鬥，黑人方克其敵，許以明日。元甲延張園園主張叔和為徵，晨往約之。逾午。黑人偕數西人至。律師與焉，謂元甲曰，子毋蹴，毋觸，毋拳擊，毋肘摧，毋指掌中人，即與子鬥耳。元甲笑曰，然則使我臥而承之乎，懼我即竄去，安得為此無理之言。數人大慚而退。元甲遂賃張園，投擂臺一月，以俟英大力士。且為各國文揚言曰，我國為病夫國，我為病夫國之病夫，顧願與天下健者從事。越二十餘日，有東海趙其人者，請鬥。元甲曰，我為此，欲國人不弱人也，子不我與而敵我乎。趙曰，若設臺，我撲臺耳，胡餂我為。元甲不得巳，與周旋。久之，推趙墮臺而隨之曰，汝我匹也，可以休矣。趙曰，不僵一人，毋休也。元甲又起與鬥，懼失外敵，不敢盡能。曳之臥，趙銜而去。英人以力士遁，品福亦不知所往。欲索罰金，法無徵者訴不得直。事遂寢。東海趙之師曰張文達。至上海，欲復元甲，與元甲語，甚嫚。滬上好事者，襄之。復賃張園，設擂臺。元甲適有心疾，與其弟子劉正聲往視。文達立臺上，呼而搦焉。正聲代其師與鬥，自午及暮。未巳，園主嗚鈴止之，明日復往。元甲以溫語慰之，欲釋前隙。與文達者叱曰，呼將伯以禦敵，非夫也。文達益張。元甲曰，今日之事，吾弟子且以十五分鐘奏捷。文達曰，我僅識若，不識若弟子。元甲曰，某雖病，敢與君約，三出外趺君者，我負矣。躍而上，一進破文達門戶，再進趺文達於跨下。舉拳厲聲曰，張文達，若為異邦人，吾手下無完軀矣。觀者萬餘人，皆大呼。文達倉皇遁去。有善元甲者，謂元甲宜廣其傳，遂留海上，募貲設精武體育會。先是元甲友某，以喪父逋萬金，求佽於元甲，元甲與之，友營商敗，不能償。元甲諸兄弟有間言，元甲患之，遂疾。至是愈劇。或送之至秋野醫院，秋野日人也。知元甲善技擊，邀之往觀柔道會。元甲以疾辭。固請，乃與劉正聲偕。日人欲與角，元甲不可，強之，命正聲。日人進撲，正聲欲顛之，不得，陽臥，伸足出正聲跨下，正聲側而蹴之，傷股。繼進者，怒而前，勢甚疾，正聲迎擠之，仰跌尋丈外。其三人，乃舍正聲撲元甲。元甲執其手，膚裂，投之，落地，折其脅。日人皆盱愕，與秋野語良久。元甲歸，秋野敬之異於他日。明日，元甲疾忽劇，強舌望陽，未幾遂卒。年四十有三。

## 據

分類:清列傳
穿山甲

**穿山甲**一名**鯪鯉**。似鯉有四足，能陸能水，其鱗堅利如鐵。黑色，絕有氣力，能穿山而行，蓋陸之魚也。楊孚《異物志》：鯪鯉吐舌，螻蟻附之，而因吞之。又開鱗甲，使螻蟻入之，乃奮迅而舐取之。
## 藥用
甲，味咸、微寒、有毒。主治中風癱瘓，手足不舉。

通經下乳，消腫排膿，搜風通絡。用於經閉癓瘕，乳汁不通，癰腫瘡毒，關節痹痛，麻木拘攣。
## 引據

分類:真獸下綱
獼猴桃

**獼猴桃**，或名**獼猴梨**、**藤梨**，其形如梨，其色如桃，而獼猴喜食，故有諸名。閩人呼為**陽桃**。生山谷中。藤著樹生，葉圓有毛。其實形似雞卵大，其皮褐色，經霜始甘美可食。皮堪作紙。枝條柔弱，高二、三丈，多附木而生。其子十月爛熟，色淡綠，生則極酸。子繁細，其色如芥子。淺山傍道則有存者，深山則多為猴所食矣。

## 引據


分類:果
偏桃

**偏桃**，出波斯國，波斯國呼為**婆淡**。樹長五六丈，圍四五尺。葉似桃而闊大。三月開花，白色。花落結實，狀如桃子而形偏，故謂之「偏桃」。其肉苦澀，不可噉，核中仁甘甜，西域諸國並珍之。

## 引據


分類:果
蚌

**蚌**，川澤處處有之。凡狹而長者，皆曰蚌。廣而圓者，皆曰**蛤**。車白與蜆，皆蛤屬。

## 引據


分類:動物
水母

**水母**生海中，古人以其以鹹水之渣滓為母，故名水母。鮮煮輒消釋出水，一名**海䖳**。《南越筆記》謂之曰：「氣最腥，為蟲之所宅。蟲者，蝦也。水母以蝦為浮沉故曰水母目蝦。性冷，能化物，不能自化，脾胃弱者勿食。」乾者曰海蜇，腹下有腳紛紜，名曰蜇花。八月間乾者，肉厚而脆，名八月子，尤美。

## 引據


分類:動物
石榴

**石榴**，一名**安石榴**，本生西域。榴者，瘤也。丹實垂垂如贅瘤也。張騫出使西域，得塗林安石國榴種以歸，故名安石榴。木不甚高大， 枝柯附榦，著地便生作叢，種極易息，折其條盤，土中便生也。榴五月開花，有紅、黃、白三色。單葉者結實， 千葉者不結實，或結亦無子也。實有甜、酸、苦三味。

## 引據


分類:果
馬忠德信

漢彭鄉亭侯鎮南大將軍**馬忠**字**德信**，巴西閬中人也。少養外家，姓**狐**，名**篤**，後乃**復姓**，改名**忠**。

初為郡吏，建安末舉孝廉，除漢昌長。漢昭烈帝東征，敗績猇亭，巴西太守閻芝發諸縣兵五千人以補遺闕，遣忠送往。昭烈已還永安，見忠與語，謂尚書令劉巴曰：「雖亡黃權，復得**狐篤**，此為世不乏賢也。」

建興元年，後主繼位，丞相諸葛亮開府，以忠為門下督。三年，亮入南，拜忠䍧牱太守。郡丞朱褒反。叛亂之後，忠撫育卹理，甚有威惠。八年，召為丞相參軍，副長史蔣琬署留府事。又領州治中從事。明年，亮出祁山，忠詣亮所，經營戎事。軍還，督將軍張嶷等討汶山郡叛羌。十一年，南夷豪帥劉冑反，擾亂諸郡。徵庲降都督張翼還，以忠代翼。忠遂斬冑，平南土。加忠監軍奮威將軍，封博陽亭侯。

初，建寧郡耆帥雍闓殺太守正昂，縛太守張裔於吳，故都督常駐平夷縣。至忠，乃移治味縣，處民夷之間。又越嶲郡亦乆失土地，忠率將太守張嶷開復舊郡，由此就加安南將軍，進封彭鄉亭侯。

延熈五年還朝，因至漢中，見大司馬蔣琬，宣傳詔旨，加拜鎮南大將軍。七年春，大將軍費禕北禦魏敵，留忠成都，平尚書事。禕還，忠乃歸南。十二年卒，子脩嗣。脩弟恢。恢子義，晉建寧太守。又子融晉時代故建寧爨谷為交阯太守。

忠為人寬濟有度量，但詼啁大笑，忿怒不形於色。然處事能斷，威恩並立，是以蠻夷畏而愛之。及卒，莫不自致喪庭，流涕盡哀，為之立廟祀，迄今猶在。

## 據
*《三國志·蜀書·馬忠傳》
馬忠

**馬忠**者，其人有三。
*馬忠德信
*潘璋司馬馬忠 (東吳)
*洪武進士馬忠
**又《封神演義》構徐芳將馬忠，為黃飛虎或哪吒刺。
馬忠 (東吳)

**馬忠**，吳大帝偏將軍潘璋司馬。

建安二十四年，忠隨潘璋、朱然同帝征關羽，於十二月獲羽及其子平、都督趙累等於章鄉，遂定荊州，此後忠事佚。

## 考
*《三國志·孫權傳》
*《三國志·潘璋傳》

分類:漢列傳
黃權

**魏景侯車騎將軍黃權**字**公衡**，巴西閬中人也。少為郡吏，州牧劉璋召為主簿。時別駕張松建議，宜迎漢昭烈帝，使伐張魯。權諫曰：「左將軍有驍名，今請到，欲以部曲遇之，則不滿其心，欲以賓客禮待，則一國不容二君。若容有泰山之安，則主有累卵之危。可但閉境，以待河清。」璋不聽，竟遣使迎昭烈，出權為廣漢長，及昭烈襲取益州，將帥分下郡縣。郡縣風景附，權閉城堅守，須劉璋稽服，乃詣降昭烈。昭烈假權偏將軍。

及魏武帝破張魯，魯走入巴中，權進曰：「若失漢中，則三巴不振，此為割蜀之股臂也。」於是昭烈以權為護軍，率諸將迎魯，魯已還南鄭，北降魏武。然卒破杜濩、樸胡，使黃忠殺夏侯淵，據漢中，皆權本謀也。

昭烈為漢中王，猶領益州牧，以權為治中從事，及稱尊號，將東伐吳，權諫曰：「吳人悍戰，又水軍順流，進易退難，臣請為先驅以當寇，陛下宜為後鎮。」昭烈不從，以權為鎮北將軍，督江北軍以防魏師。昭烈自在江南。及吳將軍陸議乘流斷圍，南軍敗績，昭烈引退。而道隔絕，權不得還，故率將所領降於魏。有司執法，白收權妻子。昭烈曰：「孤負黃權，權不負孤也。」待之如初。

魏文帝謂權曰：「君捨逆效順，欲追從陳、韓邪？」權對曰：「臣過受劉主殊遇，降吳不可。還蜀無路，是以歸命。且敗軍之將，免死為幸，何古人之可慕也！」文帝善之，拜為鎮南將軍，封育陽候，加侍中，使之陪乘。蜀降人或云誅權妻子，權知其虛言，未便發喪，又文帝詔令發喪，權答曰：「臣與劉、葛推誠相信，明臣本志。疑惑未實，請須後問。」後得審問，果如所言。及昭烈崩問至，魏群臣咸賀而權獨否。文帝察權有局量，欲試驚之，遣左右詔權，末至之間，累催相屬，馬使奔馳，交錯於道，官屬侍從莫不辟魄，而權舉止顏色自若。

後領益州刺史，徙佔河南。大將軍晉宣帝深器之，問權曰：「蜀中有卿輩幾人？」權笑而答曰：「不圖明公見顧之重也！」宣帝與諸葛亮書曰：「黃公衡，快士也，每坐起歎述足下，不去口實。」景初三年，蜀延熙二年，權遷車騎將軍、儀同三司。又《蜀記》載魏明帝問權：「天下鼎立，當以何地為正？」權對曰：「當以天文為正。往者熒惑守心而文皇帝崩，吳、蜀二主平安，此其徵也。」

明年卒，謚曰景侯。子邕嗣、邕無子，絕。權留蜀子祟，為尚書郎。

## 考
*《三國志·黃權傳》

分類:曹魏列傳
黃崇

**漢尚書郎黃祟**，魏景侯權子，時夷陵之戰，權同漢昭烈帝征吳敗還，然權不得還，故率將所領降於魏，留崇於蜀。時有司執法，白收權妻子。昭烈曰：「孤負黃權，權不負孤也。」待權眷如初。

後為尚書郎，隨衛將軍諸葛瞻拒鄧艾。到涪縣，瞻盤桓未近，祟屢勸瞻宜速行據險，無令敵得入平地。瞻猶與未納，祟至於流涕。會艾長驅而前，瞻卻戰綿竹，祟帥厲軍士，期於必死，臨陣見殺。

## 考
*《三國志·黃權傳》

分類:蜀漢列傳
夏侯稱

**夏侯稱**字**叔權**，博昌愍侯淵三子，自孺子而好合聚童兒，爲之渠帥，戲必爲軍旅戰陣之事，有違者輒嚴以鞭捶，眾莫敢逆。淵陰奇之，使讀《項羽傳》及兵書，不肯，曰：『能則自爲耳，安能學人？』年十六，淵與之田，見奔虎，稱驅馬逐之，禁之不可，一箭而倒。名聞曹操，操把其手喜曰：『我得汝矣！』與曹丕爲布衣之交，每讌會，氣陵一坐，辯士不能屈。世之高名者多從之游。年十八卒。

## 據
*《三國志·夏侯淵傳》

分類:曹魏列傳
夏侯霸

**漢車騎將軍夏侯霸**字**仲權**，博昌愍侯淵次子，淵至漢中戰蜀歿，故霸常切齒，欲有報蜀意。黄初中爲偏將軍。子午之役，霸召爲前鋒，進至興勢圍，安營在曲谷中。蜀人望知其是霸也，指下兵攻之。霸手戰鹿角間，賴救至，然後解。後爲右將軍，屯隴西，其養士和戎，并得其歡心。至正始中，代夏侯儒爲征蜀護軍，統屬征西。時征西將軍夏侯玄，於霸爲從子，而玄於曹爽爲外弟，素為爽所厚。及晉宣帝誅爽，遂召玄，玄來東。霸聞曹爽被誅而玄又徵，以爲祸必轉相及，心既内恐；又霸先與雍州刺史郭淮不和，而淮代玄爲征西，霸尤不安，故遂奔蜀。南趣陰平而失道，入窮谷中，糧盡，殺馬步行，足破，臥巖石下，使人求道，未知何之。蜀聞之，乃使人迎霸。魏以淵舊勳赦霸子，徙樂浪郡。

姜維問曰：「司馬懿既得彼政，當復有征伐之志不？」霸回：「彼方營立家門，未遑外事。有鍾士季者，其人雖少，若管朝政，吳、蜀之憂也。」

霸任車騎將軍，謂張嶷曰：「雖與足下疏闊，然託心如舊，宜明此意。」嶷答曰：「僕未知子，子未知我，大道在彼，何云託心乎！原三年之後徐陳斯言。」，後霸卒於景耀，史佚其諡載。

## 考
*《三國志·夏侯淵傳》
*《三國志·張嶷傳》
*《資治通鑑·卷七十五》

分類:蜀漢列傳
夏侯威

**魏兗州刺史穆侯夏侯威**字**季權**，博昌愍侯淵四子，任俠。貴歷荆、兖二州刺史。子駿，并州刺史。次莊，淮南太守。莊子湛，字孝若，以才博文章，至南陽相、散騎常侍。莊，晉景陽皇后姊夫也。由此一門侈盛於時。

威為兗州刺史，年四十九，十二月上旬得疾，念朱建平之言，自分必死，豫作遺令及送喪之備，咸使素辦。至下旬轉差，垂以平復。三十日日昃，請紀綱大吏設酒，曰：「吾所苦漸平，明日雞鳴，年便五十，建平之戒，眞必過矣。」威罷客之後，合瞑疾動，夜半遂卒。

## 據
*《三國志·夏侯淵傳》
*《三國志·朱建平傳》

分類:曹魏列傳
夏侯榮

**夏侯榮**字**幼權**，博昌愍侯淵五子。幼聰惠，七歲能屬文，誦書日千言，經目輒識之。曹丕聞而請焉。賓客百餘人，人一奏刺，悉書其鄉邑名氏，世所謂爵里刺也，客示之，一寓目，使之遍談，不謬一人。丕深奇之。建安廿四年，漢中之敗，父淵歿，榮年十三，左右提之走，不肯，曰：『君親在難，焉所逃死！』乃奮劍而戰，遂沒陣。

## 據
*《三國志·夏侯淵傳》

分類:漢列傳
夏侯惠

**魏樂安太守夏侯惠**字**稚權**，博昌愍侯淵六子，幼以才學見稱，善屬奏議。歷散騎黄門侍郎，與鐘毓數有辯駮，事多見從。遷燕相、樂安太守。年三十七卒。

## 據
*《三國志·夏侯淵傳》

分類:曹魏列傳
夏侯和

**晉光祿勳夏侯和**字**義權**，博昌愍侯淵七子，清辯有才論。歷河南尹、太常。

蜀漢亡後鐘會反，時和使成都，鎮會，封為鄉侯。晉立，徙光祿勳。

## 據
*《三國志·夏侯淵傳》

分類:曹魏列傳
夏侯衡

**魏安寧亭侯夏侯衡**字**伯權**，漢博昌愍侯淵長子。尚曹操弟海陽哀侯女，恩寵特隆。淵歿，衡襲爵，轉封安寧亭侯。

## 據
*《三國志·夏侯淵傳》

分類:曹魏列傳
夏侯楙

**夏侯楙**字**子林**，魏高安忠侯惇中子也。曹丕少與楙親，及即位，以爲安西將軍、持節，承夏侯淵處都督關中。楙性無武略，而好治生。至太和二年，明帝西征，人有白楙者，遂召還爲尚書。楙在西時，多畜伎妾，公主由此與楙不和。其後羣弟不遵禮度，楙數切責，弟懼見治，乃共構楙以誹謗，公主奏之，有詔收楙。魏明帝意欲殺之，以問長水校尉京兆段默，默以爲「此必清河公主與楙不睦，出於譖構，冀不推實耳。且伏波與先帝有定天下之功，宜加三思」。明帝意解，曰：「吾亦以爲然。」乃發詔推問爲公主作表者，果其羣弟子臧、子江所構也。

## 據
*《三國志·夏侯惇傳》

分類:曹魏列傳
夏侯玄

**魏太常夏侯玄**字**泰初**，又字**太初**，建安十四年生，魏昌陵悼侯尚子。

## 生平
少知名，弱冠爲散騎黃門侍郎，魏明帝時，嘗進見，與明元皇后弟毛曾並坐，玄恥之，不恱形之於色。明帝恨之，左遷爲羽林監。正始初，曹爽輔政。玄，爽之姑子也。累遷散騎常侍、中護軍，任時拔用武官，參戟牙門，無非俊傑，多牧州典郡。立法垂教，於今皆爲後式。與太傅司馬懿書議時事，頃之，爲征西將軍，假節都督雍、涼州諸軍事。

玄旣遷，司馬師代爲護軍。護軍總統諸將，任主武官選舉，前後當此官者，不能止貨賂。故蔣濟爲護軍時，有謠言「欲求牙門，當得千匹；百人督，五百匹」。司馬懿與濟善，聞以問濟，濟無以解之，因戲曰：「洛中市買，一錢不足則不行。」遂相對歡笑。玄代濟，故不能止絕人事。及師之代玄，整頓法令，人莫犯者。

玄與曹爽共興駱穀之役，時人譏之。爽誅玄素貴，以爽故廢黜，徵玄爲大鴻臚，數年徙太常。玄以爽抑絀，居常怏怏不得意。中書令李豐與玄及後父光祿大夫張緝謀誅司馬師，緝與豐同郡，傾巧人也，以東莞太守召，爲後家，亦不得意，故皆同謀。初，豐自以身處機密，息韜又以列侯給事中，尚齊長公主，有內外之重，心不自安。密謂韜曰：「玄旣爲海內重人，加以當大任，年時方壯而永見廢，又親曹爽外弟，於大將軍有嫌。吾得玄書，深以爲憂。緝有才用，棄兵馬大郡，還坐家巷。各不得志，欲使汝以密計告之。」緝嘗病創臥，豐遣韜省病，韜屏人語緝曰：「韜尚公主，父子在機近，大將軍秉事，常恐不見明信，太常亦懷深憂。君侯雖有後父之尊，安危未可知，皆與韜家同慮者也，韜父欲與君侯謀之。」緝默然良久曰：「同舟之難，吾焉所逃？此大事，不捷即禍及宗族。」韜於是往報豐。密語黃門監蘇鑠等，蘇鑠等荅豐：「惟君侯計。」豐言曰：「今拜貴人，諸營兵皆屯門。陛下臨軒，因此便共迫脅，將羣寮人兵，就誅大將軍。卿等當共密白此意。」鑠等曰：「陛下儻不從人，柰何？」豐等曰：「事有權宜，臨時若不信聽，便當劫將去耳。郍得不從？」鑠等許諾。豐曰：「此族滅事，卿等密之。事成，卿等皆當封侯常侍也。」豐復密以告玄、緝。緝遣子邈與豐相結，同謀起事。中書令李豐雖宿爲大將軍司馬師所親待，然私心在玄，遂結皇後父光祿大夫張緝，謀欲以玄輔政。豐旣內握權柄，子尚公主，又與緝俱馮翊人，故緝信之。豐陰令弟兖州刺史翼求入朝，欲使將兵入，并力起。會翼求朝，不聽。嘉平六年二月，當拜貴人，豐等欲因御臨軒，諸門有陛兵，誅大將軍，以玄代之，以緝爲驃騎將軍。豐密語黃門監蘇鑠、永寧署令樂敦、宂從僕射劉賢等曰：「卿諸人居內多有不法，大將軍嚴毅，累以爲言，張當可以爲誡。」鑠等皆許以從命。

後豐洩死，事下有司，收玄、緝、鑠、敦、賢等送廷尉。玄至廷尉，不肯下辭。廷尉鍾毓自臨治玄。玄正色責毓曰：「吾當何辭？卿爲令史責人也，卿便爲吾作。」毓以其名士，節高不可屈，而獄當竟，夜爲作辭，令與事相附，流涕以示玄。玄視，頷之而已。

毓弟會，年少於玄，玄不與交，是日於毓坐狎玄，玄不受。孫盛雜語曰：玄在囹圄，會因欲狎而友玄，玄正色曰：「鍾君何相偪如此也！」毓奏：「豐等謀迫脅至尊，擅誅冢宰，大逆無道，請論如法。」於是會公卿朝臣廷尉議，咸以爲「豐等各受殊寵，典綜機密，緝承外戚椒房之尊，玄備世臣，並居列位，而苞藏禍心，構圖凶逆，交關閹豎，授以姦計，畏憚天威，不敢顯謀，乃欲要君脅上，肆其詐虐，謀誅良輔，擅相建立，將以傾覆京室，顛危社稷。毓所正皆如科律，報毓施行」。詔書：「齊長公主，先帝遺愛，匄其三子死命。」於是豐、玄、緝、敦、賢等皆夷三族，其餘親屬徙樂浪郡。玄格量弘濟，臨斬東巿，顏色不變，舉動自若，時年四十六。

## 據
*《三國志·夏侯尚傳附夏侯玄》

分類:曹魏列傳
李豐

*古有
**李豐安國，又字**宣國**
**袁術屬李豐
**李嚴子李豐
**汲桑屬李豐
**泰陵令李豐
*今時
**中華人民共和國運動員李豐
**李豐 (醫者)
**英外使李豐
**李豐 (商賈)
士仁

**士仁**字**君義**，廣陽人也，為將軍，住公安，統屬關羽。

又南郡太守麋芳在江陵，素皆嫌羽輕己。羽之出軍，芳、仁供給軍資，不悉相救。羽言「還當治之」，芳、仁咸懷懼不安。於是吳大帝陰誘芳、仁，二者使人迎吳帝。

時呂蒙征荊州，仁在公安拒守，蒙令虞翻說之。翻至城門，謂守者曰：「吾欲與汝將軍語。」仁不肯相見。乃為書曰：「明者防禍於未萌，智者圖患於將來，知得知失，可與為人，知存知亡，足別吉凶。大軍之行，斥候不及施，烽火不及舉，此非天命，必有內應。將軍不先見時，時至又不應之，獨守縈帶之城而不降，死戰則毀宗滅祀，為天下譏笑。呂虎威欲徑到南郡，斷絕陸道，生路一塞，案其地形，將軍為在箕舌上耳，奔走不得免，降則失義，竊為將軍不安，幸熟思焉。」仁得書，流涕而降。翻謂蒙曰：「此譎兵也，當將仁行，留兵備城。」遂將仁至南郡。南郡太守麋芳城守，蒙以仁示之，遂降，仁後事佚。

又《關羽傳》一處作**傅士仁**，《資治通鑑》、小說《三國演義》亦然，學者多以為傳鈔之誤。

## 考
*《三國志·關羽傳》
*《三國志·孫權傳》
*《三國志·呂蒙傳》
*《季漢輔臣贊》

分類:孫吳列傳
麋芳

**麋芳**字**子方**，東海朐人也，兄竺祖世貨殖，僮客萬人，貲產鉅億。

初，魏武帝表兄竺領嬴郡太守，芳為彭城相，時皆去官，兄弟隨漢昭烈帝周旋，昭烈南下，任芳為南郡太守在江陵，統屬關羽。

將軍士仁屯公安，芳、仁素皆嫌羽輕己。初，南郡城中失火，頗焚燒軍器。羽以責芳，芳內畏懼。又羽之出軍，芳、仁供給軍資，不悉相救。羽言「還當治之」，芳、仁咸懷懼不安。於是吳大帝陰誘芳、仁，芳、仁使人迎吳帝。

時呂蒙征荊州，仁在公安拒守，蒙使虞翻說得仁，遂將仁至南郡。芳見蒙以仁示之，乃以牛酒出降。蒙未據郡城而作樂沙上。翻渭蒙曰：「今區區一心者麋將軍也，城中之人豈可盡信，何不急入城持其管答乎？」蒙即從之。時城中有伏計，賴翻謀不行。

虞翻常乘船行，與芳相逢，芳船上人多欲令翻自避，先驅曰：「避將軍船！」翻厲聲曰：「失忠與信，何以事君？傾人二城，而稱將軍，可乎？」芳闔戶不應而遽避之。後翻乘車行，又經芳營勞，吏閉門，車不得過。翻復怒曰：「當閉反開。當開反閉。豈得事宜邪？」芳聞之，有慚色。

黃武二年六月盛夏，芳同安東將軍賀齊、鮮于丹等襲蘄春，出其不意，遂生虜叛將晉宗，此後芳事無載。

## 考
*《三國志·關羽傳》
*《三國志·麋竺傳》
*《三國志·孫權傳》
*《三國志·呂蒙傳》
*《三國志·虞翻傳》
*《三國志·賀齊傳》
*《季漢輔臣贊》

分類:孫吳列傳
呂壹

**吳校事呂壹**，乃吳大帝建國初親信也，壹性苛慘，用法深刻。

## 生平
壹操弄威柄，潘濬、陸遜、步騭、宣太子登數諫，帝權不納，大臣由是莫敢言。濬乃大請百寮，欲因會手刃殺壹，以身當之，為國除患。壹密聞知，稱疾不行。

壹賓客於郡犯法，鄭胄收付獄，考竟。壹懷恨，後密譖胄。帝大怒，召胄還，潘濬、陳表幷爲請，得釋。

後誣白故江夏太守刁嘉謗仙國政，帝怒，收嘉繫獄，悉驗問。時同坐人皆怖畏壹，並言聞之，是儀獨雲無聞。於是見窮詰累日，詔旨轉厲，群臣為之屏息。儀對曰："今刀鋸已在臣頸，臣何敢為嘉隱諱，自取夷滅，為不忠之鬼!顧以聞知當有本末。"據實答問，辭不傾移。權遂捨之，嘉亦得免。

奏按丞相顧雍、左將軍朱據等，皆見禁止。黃門侍郎謝厷語次問壹：「顧公事何如?」壹答：「不能佳。」厷又問：「若此公免退，誰當代之?」壹未答厷，厷曰：「得無潘太常得之乎?」壹良久曰：「君語近之也。」厷謂曰：「潘太常常切齒於君，但道遠無因耳。今日代顧公，恐明日便擊君矣。」壹大懼，遂解散雍事。

潘濬求朝，詣建業，欲盡辭極諫。至，聞太子登已數言之而不見從。濬每進見，無不陳壹之姦險也，由此壹寵漸衰。後朱據部曲應受三萬緡，工王遂詐而受之，典校呂壹疑據實取，考問主者，死於杖下，據哀其無辜，厚棺斂之。壹又表據吏為據隱，故厚其殯。帝數責問據，據無以自明，藉草待罪。數月，典軍吏劉助覺，言王遂所取，上大感寤，曰：“朱據見枉，況吏民乎？”壹等罪囚，以囚見顧雍，雍和顏色，問其辭狀，臨出，又謂壹曰：「君意得無慾有所道？」壹叩頭無言。時尚書郎懷敘面詈辱壹，雍責敘曰：「官有正法，何至於此！」

後壹伏誅，上引咎責躬，乃使中書郎袁禮告謝諸大將，因問時事所當損益。禮還，復有詔責數諸葛瑾、步騭、朱然，呂岱等。

## 據
*《三國志》

分類:孫吳列傳
士䵋

**士䵋**，漢龍編侯燮、壹弟也。䵋初為徐聞令，時交州太守朱符遇民變身故，燮表䵋為九真太守。建安十五年，夑歸孫權，䵋領九真。

黃武五年，燮故，燮子徽拒權命，敗亡，䵋、匡後出，權原其罪，及燮質子廞，皆免為庶人。數歲，壹、䵋坐法誅。

## 據
*《三國志·士夑傳》

分類:孫吳列傳
徐宣寶堅

**魏車騎將軍津陽貞侯徐宣**字**寶堅**，廣陵海西人也。

## 生平
群雄割據，宣避亂江東，又辭孫策之命，還本郡。與陳矯並爲綱紀，二人齊名而私好不協，然俱見器於太守陳登，與登並心於曹操。海西、淮浦二縣民作亂，都尉衛彌、令梁習夜奔宣家，密送免之。操遣督軍扈質來討賊，以兵少不進。宣潛見責之，示以形勢，質乃進破賊。操辟爲司空掾屬，除東緡、發乾令，遷齊郡太守，入爲門下督，從到壽春。會馬超作亂，大軍西征，操見官屬曰：「今當遠征，而此方未定，以爲後憂，宜得清公大德以鎮統之。」乃以宣爲左護軍，留統諸軍。還，爲丞相東曹掾，出爲魏郡太守。操崩洛陽，羣臣入殿中發哀。或言可易諸城守，用譙、沛人。宣厲聲曰：「今者遠近一統，人懷效節，何必譙、沛，而沮宿衛者心。」魏文帝聞曰：「所謂社稷之臣也。」帝既踐阼，爲御史中丞，賜爵關內侯，徙城門校尉，旬月遷司隸校尉，轉散騎常侍。從至廣陵，六軍乘舟，風浪暴起，帝船回倒，宣病在後，陵波而前，羣寮莫先至者。帝壯之，遷尚書。

明帝即位，封津陽亭侯，邑二百戶。中領軍桓範上書薦宣，帝遂以宣爲左僕射，後加侍中灌祿大夫。車駕幸許昌，總統留事。帝還，主者奏呈文書。詔曰：「吾省與僕射禾異？」竟不視。尚方令坐猥見考竟，宣上疏陳威刑大過，又諫作宮殿窮盡民力，帝皆手詔嘉納。宣曰：「七十有縣車之禮，今已六十八，可以去矣。」乃固辭疾遜位，帝終不許。

青龍四年薨，遺令布衣疏巾，斂以時服。詔曰：「宣體履至實，直內方外，歷在三朝，公亮正色，有託孤寄命之節，可謂柱石臣也。常欲倚以台輔，未及登之，惜乎大命不永！其追贈車騎將軍，葬如公禮。」諡曰貞侯。子欽嗣。

## 據
*《三國志·徐宣傳》
梁習

**魏大司農申門亭侯梁習**字**子虞**，陳郡柘人也，爲郡綱紀。曹操爲司空，辟召爲漳長，累轉乘氏、海西、下邳令，所在有治名。還爲西曹令史，遷爲屬。并土新附，習以別部司馬領并州刺史。時承高幹荒亂之餘，胡狄在界，張雄跋扈，吏民亡叛，入其部落；兵家擁眾，作爲寇害，更相扇動，往往釭跱。習到官，誘諭招納，皆禮召其豪右，稍稍薦舉，使詣幕府；豪右已盡，乃次發諸丁強以爲義從；又因大軍出征，分請以爲勇力。吏兵已去之後，稍移其家，前後送鄴，凡數萬口；其不從命者，興兵致討，斬首千數，降附者萬計。單于恭順，名王稽顙，部曲服事供職，同於編戶。邊境肅清，百姓布野，勤勸農桑，令行禁止。貢達名士，咸顯於世。

曹操嘉之，賜爵關內侯，更拜爲真。長老稱詠，以爲自所聞識，刺史未有及習者。建安十八年，州並屬冀州，更拜議郎、西部都督從事，統屬冀州，總故部曲。又使於上黨取大材供鄴宮室。習表置屯田都尉二人，領客六百夫，於道次耕種菽粟，以給人牛之費。後單于入侍，西北無虞，習之績也。

鮮卑大人育延，常爲州所畏，而一旦將其部落五千餘騎詣習，求互市。習念不聽則恐其怨，若聽到州下，又恐爲所略，於是乃許之往與會空城中交市。遂敕郡縣，自將治中以下軍往就之。市易未畢，市吏收縛一胡。延騎皆驚，上馬彎弓圍習數重，吏民惶怖不知所施。習乃徐呼市吏，問縛胡意，而胡實侵犯人。習乃使譯呼延，延到，習責延曰：「汝胡自犯法，吏不侵汝，汝何爲使諸騎驚駭邪？」遂斬之，餘胡破膽不敢動。是後無寇虜。至二十二年，曹操拔漢中，諸軍還到長安，因留騎督太原烏丸王魯昔，使屯池陽，以備盧水。昔有愛妻，住在晉陽。昔既思之，又恐遂不得歸，乃以其部五百騎叛還并州，留其餘騎置山谷間，而單騎獨入晉陽，盜取其妻。已出城，州郡乃覺；吏民又畏昔善射，不敢追。習乃令從事張景，募鮮卑使逐昔。昔馬負其妻，重騎行遲，未及與其眾合，而爲鮮卑所射死。始操聞昔叛，恐其爲亂於北邊；會聞已殺之，大喜，以習前後有策略，封爲關內侯。

魏文帝踐阼，復置并州，復爲刺史，進封申門亭侯，邑百戶；政治常爲天下最。太和二年，徵拜大司農。習在州二十餘年，而居處貧窮，無方面珍物，明帝異之，禮賜甚厚。四年，薨，子施嗣。

## 據
*《三國志·梁習傳》
張苞 (蜀漢)

**張苞**，漢西鄉桓侯飛長子。

《張飛傳》言苞「早夭」，而次弟紹繼父飛嗣，故認苞卒於飛前。有子遵，漢尚書。

於小說三國演義中，苞為猛將，同關羽子興載事活躍，隨北伐戰歿，然非史實，而事為後人皆曉，須記當知。

## 據
*《三國志·張飛傳》

分類:漢列傳
夏侯儒

**魏太僕夏侯儒**字**俊林**，魏昌陵悼侯尚從弟也。

## 生平
涼州盧水胡伊健妓妾、治元多等反，河西大擾，護軍夏侯儒同將軍費曜等繼張既軍後，破之。

酒泉蘇衡反，與羌豪鄰戴及丁令胡萬餘騎攻邊縣。儒同既擊破之，衡及鄰戴等皆降。既遂上疏請與儒治左城，築鄣塞，置烽候、邸閣以備胡。

初為鄢陵侯彰驍騎司馬，司馬懿為征南將軍，都督荊、豫州。至正始中，霸代儒為征蜀護軍，統屬征西。

正始二年，朱然圍樊城，城中守將乙脩等求救甚急。儒進屯鄧塞，以兵少不敢進，但作鼓吹，設導從，去然六七里，翱翔而還，使脩等遙見之，數數如是。月餘，及司馬懿到，乃俱進，然等走。時謂儒為怯，或以為曉以少疑衆，得聲救之宜。儒猶以此召還，為太僕，此後無儒載事。

## 據
*《三國志·夏侯淵傳》
*《三國志·張既傳》
胡軫

**漢司隸校尉胡軫**字**文才**，涼州人，董卓將也，同楊定為涼州大人。

## 生平
時諸侯反董卓，都督華雄為孫堅梟首，軫為東郡太守，奉卓令同呂布迎擊，軫性急，與布不相能，豫宣言「今此行也，要當斬一青綬，乃整齊耳」。布等惡之，宣言相警云「賊至」，軍衆大亂奔走，軫等為堅擊走。

董卓為王允、呂布所弒，聞李傕攻至，軫奉允令同徐榮擊傕於新豐，榮戰死，軫以眾降，授軫司隸校尉。

軫與羽林中郎將游殷有隙，軫遂誣構煞之。殷死月餘，軫得病，目睛脫，但言：「伏罪！伏罪！游幼齊將鬼來。」於是遂死。

又《後漢書·陳王列傳》言軫名**種**，種與王允兄弘農太守宏素有隙，及宏下獄，種遂迫促殺之。宏臨命詬曰：「宋翼豎儒，不足議大計。胡種樂人之禍，禍將及之。」種後眠輒見宏以杖擊之，因發病，數日死。

## 據
*《後漢書》

分類:漢列傳
顏良

**顏良**者，徐州琅邪臨沂人也，同文醜為袁紹勇將而名，為曹操下屬孔融戒諫之。

建安五年，紹與操官渡會戰，沮授諫曰：「良性促狹，雖驍勇不可獨任。」紹不聽，同文醜爲將率，簡精卒十萬，騎萬匹，將攻許。

荀攸說曹操曰：「今兵少不敵，分其勢乃可。公到延津，若將渡兵向其後者，紹必西應之，然後輕兵襲白馬，掩其不備，顏良可禽也。」，操從之，救劉延，操使張遼及關羽為先鋒，羽前登，望見良麾蓋，策馬刺良萬觿之中，斬其首還，諸將莫能當，遂解白馬圍。

## 據
*《三國志·武帝紀》
*《三國志·袁紹傳》
*《後漢書·袁紹傳》

分類:漢列傳
文醜

**文醜**者，同顏良為袁紹勇將而名，為曹操下屬孔融戒諫之。

建安五年，紹與操官渡會戰，顏良為操將關羽斬首，紹渡河，壁延津南，使醜與劉備將五六千騎前後至。

時操騎不滿六百，徐晃隨操，遂縱兵擊，大破之，斬醜。良、醜皆紹名將也，再戰，悉禽，紹軍大震。

又晉著《二王尺牘集》等言醜為關羽斬首，然《三國演義》言同，故《演義》為小說而不可信也。

## 據
*《三國志·武帝紀》
*《三國志·袁紹傳》
*《三國志·徐晃傳》
*《後漢書·袁紹傳》

分類:漢列傳
辛丑鮭亂

民國一一〇年，壬辰十七、十八，**[[臺灣]]**鮨軒壽司郎，以食客名有與「鮭魚」一言音同，食價得損。音同一字，除十一，二則十五。有「鮭魚」二字者，食之無償，遂多有更名「鮭魚」者，史稱**「辛丑鮭亂」**、「**鮭魚之亂**」。至其止，更名者計逾三百。以中華民國《姓名條例》，更名限三，故改而得反，眾因多易之。

## 凡例
或更之「陳愛台灣鮑鮪鮭魚松葉蟹海膽干貝龍蝦和牛肉美福華君品晶華希爾頓凱薩老爺」，列小鮮、酒家之名。有李氏「李圭歸瑰規硅閨邽龜鮭魚於瑜餘娛虞盂妤漁愚愉於余蝓腴予輿渝嵎榆算了我想得好累隨便啦」，新北陳氏「陳○○有震天龍砲變身○○○○○於二零二一三月十四日與○○穩定交往中愛妳愛一生一世此生想帶妳一起吃鮭魚」，乃臺灣長名之最。

## 評
或諷改名者圖近利，好貪小惠，嘲之曰「同鮭魚盡」、「實至名鮭」、「無家可鮭」。

## 引據

分類:民國臺灣紀事
麴義

**麴義**者，初為韓馥將也，馥以豪傑多歸心袁紹，忌之；陰貶節其軍糧，欲使其眾離散，義遂為此叛，與馥戰而敗，紹既恨馥，因與義相結。

單于於夫羅欲叛漢，紹同張楊不從。單于執楊與俱去，義為紹令追擊於鄴南，破之。

紹自出拒公孫瓚，與瓚戰於界橋南二十里。瓚兵三萬，其鋒甚銳。義久居涼州，善羌鬥，兵皆驍銳，奉紹令領精兵八百先登，強弩千張夾承之。瓚輕其兵少，縱騎騰之。義兵伏楯下不動，未至十數步，一時同發，歡呼動地，瓚軍大敗。斬其所置冀州刺史嚴綱，獲甲首千餘級。追至界橋，瓚斂兵還戰，義復破之，遂到瓚營，拔其牙門，餘眾皆走。

紹在後十數里，聞瓚已破，發鞍息馬，唯衛帳下強弩數十張，大戟士百許人。瓚散兵二千餘騎卒至，圍紹數重，射矢雨下。田豐扶紹，使卻入空垣。紹脫兜鍪抵地，曰：「大丈夫當前鬥死，而反逃垣牆閒邪？」促使諸弩競發，多傷瓚騎。眾不知是紹，頗稍引卻。會義來迎，騎乃散退。

幽州刺史劉虞為瓚弒，烏桓峭王感虞恩德，率種人及鮮卑七千餘騎，共輔南迎虞子和，與袁紹將麴義合兵十萬，共攻瓚。興平二年，破瓚於鮑丘，斬首二萬餘級。瓚遂保易京，開置屯田，稍得自支。相持歲餘，義軍糧盡，士卒飢困，餘眾數千人退走。瓚徼破之，盡得其車重。

然義自恃有功，驕縱不軌，為紹召殺，眾為其並。

## 考
*《三國志》
*《後漢書》
*《資治通鑑》
馬遵

**馬遵**者，魏天水太守也。

魏太和二年，漢建興六年，漢諸葛亮軍向祁山，時遵適出案行。中郎姜維及功曹梁緒、主簿尹賞、主記梁虔等從行。

郭淮顧遵曰：「是欲不善！」遂驅東還上邽。遵念所治冀縣界在西偏，又恐吏民樂亂，遂亦隨淮去。時維謂遵曰：「明府當還冀。」遵謂維等曰：「卿諸人（回）覆信，皆賊也。」各自行。於是遵夜亡保上邽。維等不為魏軍所納，乃俱詣亮，遵坐重刑。此後無遵事載。

## 考
*《三國志》
徐榮

*古有
**東漢將徐榮
**唐烈祖養父徐溫祖父徐榮
**永樂舉人徐榮
**嘉靖進士徐榮
**清進士徐榮
*今時
**香港伶人徐榮
戊戌紙亂

時維民國一〇七年二月廿三日始，至三月十四日，**[[臺灣]]**民鬻草紙，蜂擁而至，蓋報導不實其價漲。

## 引據

分類:民國臺灣紀事
朱靈

**魏華鄉威侯朱靈**字**文博**，清河國鄃縣人也，袁紹將也。靈侍曹操後遂爲良將，名亞五子徐晃等。

## 生平
清河季雍以鄃叛袁紹而降公孫瓚，瓚遣兵衞之。紹遣靈攻之。靈家在城中，瓚將靈母弟置城上，誘呼靈。靈望城涕泣曰：「丈夫一出身與人，豈復顧家耶！」遂力戰拔之，生擒雍而靈家皆死。

曹操之征陶謙，紹使靈督三營助太祖，戰有功。紹所遣諸將各罷歸，靈曰：「靈觀人多矣，無若曹公者，此乃眞明主也。今已遇，復何之？」遂留不去。所將士卒慕之，皆隨靈留。

袁術欲經徐州北就袁紹，操遣劉備督朱靈、路招要擊術。未至，術病死，至備叛命，操悔之，未言靈跡。

建安五年，操嘗恨靈，欲奪其營。以于禁有威重，遣禁將數十騎，賫令書，徑詣靈營奪其軍，靈及其部衆莫敢動；乃以靈爲禁部下督，衆皆震服，其見憚如此。

操旣平冀州，遣靈將新兵五千人騎千匹守許南。太祖戒之曰：『冀州新兵，數承寛緩，暫見齊整，意尙怏怏。卿名先有威嚴，善以道寛之，不然即有變。』靈至陽翟，中郎將程昂等果反，即斬昂，以狀聞。操手書曰：『兵中所以爲危險者，外對敵國，內有奸謀不測之變。昔鄧禹中分光武軍西行，而有宗歆、馮愔之難，後將二十四騎還洛陽，禹豈以是減損哉？來書懇惻，多引咎過，未必如所云也。』

時操南征，為操七路者。後操征馬超，操急持之，而潛遣靈、徐晃等夜渡蒲阪津，據河西爲營。又靈同夏侯淵、晃等平隃糜、汧氐。後操以淵行護軍將軍，督朱靈、路招等屯長安，擊破南山賊劉雄，降其眾。二十年三月，操西征張魯，至陳倉，將自武都入氐；氐人塞道，先遣張郃、靈等攻破之。

曹丕即位，封靈鄃侯，增其戸邑。詔曰：『將軍佐命先帝，典兵歷年，威過方邵，功逾絳灌。圖籍所美，何以加焉？朕受天命，帝有海內，元功之將，社稷之臣，皆朕所與同福共慶，傳之無窮者也。今封隃侯。富貴不歸故鄕，如夜行衣繡。若平常所志，原勿難言。』靈謝曰：『高唐，宿所原。』於是更封高唐侯。此後靈任後將軍，封華鄉侯，然將為文聘所職，後無靈職載。

明帝時，曹休自石亭敗困，靈同滿寵等從後來斷道，與吳軍相遇。吳軍驚走，曹休軍乃得還。薨，諡曰威侯，子術襲爵。

## 據
*《三國志》